SportDC - Vesti - Ostalo - Pale spremne za "ulični basket"\nPetak, 28.02.2020 11:49\n14.06.2019 Čedo Matović\nTradicionalni međunarodni turnir u uličnom basketu na Palama „Satellite FIBA 3×3 Pale 2019“ biće održan od 26. do 29. juna, a pobjednik ovogodišnjeg turnira, osim novčane nagrade u iznosu od 2000 KM, kvalifikovaće se u Beograd na turnir iz serije Challenger.\nOvogodišnji, 16. po redu turnir, biće odigran na terenu Studentskog centa „Pale“ na Koranu, biće podijeljen u tri konkurencije: seniori, seniorke i juniori, a sve ekipe iz inostranstva, kao i iz udaljenih dijelova Republike Srpske i BiH imaće obezbijeđen smještaj.\nPrvi dan dan turnira, srijeda 26. jun, rezervisan je za utakmice grupne faze u konkurenciji juniora i seniorki. U četvrtak, 27. juna, juniori i seniorke odigraće finalni dan, a seniori će početi sa odigravanjem mečeva u grupnoj fazi. Za petak, 28. jun, predviđen je nastavak grupne faze seniora, a u subotu 29. juna očekuje se najveći spektakl, finalni dan seniorskog basketa i takmičenja u zakucavanjima, kao i u šutiranju za tri poena, koje će i ove godine biti humanitarnog karatera.\nIzvor "STREETBALL TEAM“ Pale\nFutsaleri Jahorine i Nevesinja podijelili bodove


Cene su upravo ono što Evropljane vraća na južni i istočni Mediteran, tim pre što su dosadašnje alternative – Grčka i naročito Španija – u poslednje vreme poskupele.\nI dok Grčka nekako uvek bude najpristupačnija, zemlja sangrije i flamenka polako postaje vrlo eksluzivna destinacija. Stoga je povratak Tunisa, Egipta i Turske u ponude agencija došao kao poručen.\nIstanbul je tražen koliko i morske destinacije\nPrimera radi, oni koji žele da se brčkaju već u junu, te da putuju na 10 noći, polupansion će sa avionskom kartom u centru Alanje (Turska) platiti oko 421 evro po osobi.\nIsta ponuda, samo "ol inkluziv" varijanta, koštaće ih oko 340 evra po osobi u Hurgadi (Egipat) ili oko 300 evra u Severnom Hamametu (Tunis).\nSa druge strane 10 noćenja u Majorki (Španija), na bazi noćenja sa doručkom, teško se može naći za manje od 890 evra po osobi.\nOvim cenama je, svakako, potrebno dodati takse, koje mogu da iznose i više do 100 evra po osobi.\nRatovi u okolnim državama i teroristički napadi su u poslednje tri godine izbrisali Egipat sa turističke mape. Poseta Šarm el Šeiku se i dalje ne preporučuju, ali su zato one u Hurgadi, Kairu ili Marsa Alamu sve zastupljenije.\n- Za Egipat se ove godine nude direktni letovi Beograd-Hurgada. Ovo je jedna od najpovoljnijih destinacija, gde vam pristupačne cene obezbeđuju smeštaj u hotelima sa četiri ili pet zvezdica, "ol inkluziv" ponudu i peščane plaže. Zato se naši turisti rado vraćaju u Egipat, a kako je to zemlja u kojoj je sezona otvorena skoro cele godine, mnogi ne žele da čekaju leto, te već uveliko imamo rezervacije za vaskršnje praznike, Prvi maj ili predsezonu – kaže Iva Đurić iz agencije "Supernova".\nOtkako je 2015. godine na plaži u Tunisu došlo do masakra turista iz Britanije, ova zemlja je samo gubila goste. No, upravo su se Britanci prvi vratili u Tunis, čim je njihova Vlada sklonila zabranu prodaje aranžmana. Što se naših ljudi tiče, iz agencije "Sunline" kažu da su mnogi već tamo, a da neki do njih u egzotičnoj zemlji provode čak i po mesec ili dva.\nU Tunisu ima mnogo toga da se vidi\n- Sezona leto 2016. je bila opravdano slaba, da bi se lane malo popravila, a sada možemo slobodno reći da je buking ponovo na nivou onog koji je postojao pre 2015. godine. Turisti se za Tunis prvenstveno odlučuju zbog cene, koja je oko 20 odsto niža u odnosu na druge povoljne destinacije. Oni koji su već tamo kažu nam da nikakvih problema nema, da je Tunis jednako prijatan kao ranije, kao i da je bezbednost podignuta na vrlo visok nivo – poručuje Đorđe Šibalić iz agencije Sunline.\nNakon pokušaja državnog udara sredinom jula 2016. godine, broj posetilaca Turske značajno je opao, iako ova zemlja nikada zaista nije bila nebezbedna za turiste.\nPeščana Antalija putnicima je neodoljiva\nNo, dve godine kasnije operateri tvrde da je sa milion i po bukinga samo u januaru, ovo najbolji početak godine u istoriji njihovog turizma. Broj rezervacija povećao se za 10 odsto iz Nemačke i čak 70 odsto iz Rusije.\n- U Turskoj bilo kakve opasnosti po naše turiste nikada nije ni bilo, ali mi smo svakako postupali u skladu sa preporukama našeg Ministarstva. Vanredna sitaucija bila je način da se Turska kao država izbori sa svojim problemima, no sada je atmosfera daleko bolja, a sve više srpskih turista to prepoznaje i traži smeštaj na njihovoj obali – kaže Iva Đurić iz agencije Supernova.\nZemlja bogate istorije\nOna dodaje da je rani buking bio i više nego dobar kada su aranžmani za ovu zemlju u pitanju.\n- Turiste privlači kvalitet usluge u hotelima, čarter prevoz i celokupni aranžmani. Kada je reč o porodičnom odmoru, kombinacija cene i ponude u Turskoj je neuporedivo ispred onih u drugim zemljama. Možemo zaista reći da ona postaje hit ove sezone – smatra Đurić.


Početna/BIZNIS/Medijsko prelistavanje sa Dušanom Gajićem\nSana Life 21. oktobra 2020.\tBIZNIS, DOM, KATEDRA, ZANIMLJIVOSTI Ostavite komentar\nEU info kutak u Nišu organizuje novo „Medijsko prelistavanje sa…“ u ponedeljak, 26. oktobra od 17:30h. u okviru ciklusa događaja na kojima razgovaraju sa istaknutim medijskim profesionalcima i analiziraju značajne teme koje su u medijima obeležile prethodni period.\nNekoliko prelistavanja pre pandemije organizovala su se u prostoru EU info kutka, dok je sada online format, a sledeći gost biće Dušan Gajić, novinar i evropski dopisnik Radio Televizije Srbije.\nPo uobičajenoj praksi, sa gostom ćemo i ovom prilikom prelistavati vesti u medijima koje su bile najaktuelnije u prethodnom periodu. Analiziraćemo kakve poruke šalju mediji, kome ih upućuju i kako čitaoci, gledaoci i slušaoci prihvataju informacije koje im dolaze posredstvom medija. Jedan od najvažnijih ciljeva događaja biće da ukažemo na značaj medijske pismenosti i mehanizama kojima možemo doći do boljeg razumevanja vesti i prepoznati manipulacije kojima smo često izloženi u medijima.\n„Kako se informisati, šta stoji iza naslova, gde je istina, a gde manipulacija? Dođite da razgovaramo o važnosti kredibilnih informacija i medija, da dešifrujemo medijske poruke, jer na osnovu njih svakodnevno (ne)svesno donosimo veliki broj odluka“ poruka je organizatora.\nO gostu prelistavanja:\nDušan Gajić je novinar, autor i producent dokumentarnih filmova, osnivač producentske kuće SEETV sa sedištem u Briselu i ko-osnivač produkcijske grupe MREŽA iz Beograda. Od 2006. je evropski dopisnik Radio Televizije Srbije – RTS. Od 2004. do 2006. bio je dopisnik iz Brisela za RTV B92. Učestvovao je u proizvodnji mnogobrojnih dokumentarnih filmova kao producent, scenarista, reditelj, novinar-istrazivač. Među tim filmovima nalaze se i nagrađivani dokumentarci kao što su Obećanje, Dugo putovanje, Kosovski dnevnik, Pozdravi sa Kosova, Pažnja: kultura!\nOd 1997. do 2002, kao ko-osnivač Mreže, Dušan Gajić bio je uključen u uređivanje i prozivodnju magazina TV Mreža o političkim, socijalnim i ekonomskim pitanjima u Srbiji. Radio je na TV Studio B kao urednik vesti, reportaža i živih debata u studiju. Diplomirao je jugoslovensku i svetsku književnost na Univerzitetu u Beogradu 1998. godine.\nOznakeDušan EU Gajić info medijsko online prelistavanje\nPrethodni Detalji koji će upotpuniti vaš outfit\nSledeći Uniforme od EU za zdravstvene radnike u Srbiji


17.11.2020 u 19:57\nUkupno 274 naša mirovnjaka u osam zona mirovnih operacija UN i EU\nU zonama mirovnih operacija sada imamo 274 pripadnika Ministarstva odbrane i Vojske Srbije - u pet pod pokroviteljstvom Ujedinjenih nacija i tri Evropske unije, i svi su zdravi, izjavio je danas načelnik Centra za mirovne operacije Vojske Srbije, pukovnik Ivan Lazarević. Pripadnici Centra za mirovne operacije Vojske Srbije obeležili su Dan Centra - 17. novembar, u izmenjenim okolnostima zbog epidemiološke situacije, a Lazarević kaže da je najvažnije da širenje korona virusa nije dovelo do smanjenje angažovanja i Centar izvršava svoje zadatke svakodnevno i redovno. „Trenutno u zonama operacija imamo 274 pripadnika Ministarstva odbrane i Vojske Srbije - u pet operacija pod pokroviteljstvom Ujedinjenih nacija i tri Evropske unije. Svi su zdravi, a Centar za mirovne operacije i Operativna uprava\n17.11.2020 u 13:01\nSrbija sposobna da se nosi sa svim bezbednosnim izazovima\nPredsednik Aleksandar Vučić uručio je danas odlikovanja pripadnicima Vojske Srbije uz poruku da je zemlja danas spremna da se nosi sa svim bezbednosnim izazovima, zahvaljujući i svojoj vojsci i svojoj ekonomskoj snazi. „Srbija, jaka i moderna, svoju ekonomsku snagu usmeriće na dodatno jačanje bezbednosti građana”, rekao je predsednik. Predsednik je istakao da su prethodni period obeležila značajna ulaganja u odbrambeni sistem, te da je materijalni status vojske danas nešto bolji, ali svakako bolji nego ikada ranije. „Srbija je sposobna da se nosi sa svim bezbednosnim izazovima i zato se svima vama zahvaljujem, i kažem vam – vrlo dobro”, rekao je Vučić na svečanosti, koja je održana uz poštovanje svih epidemioloških mera. Predsednik je podsetio da je juče bio Dan Kopnene vojske, te\n16.11.2020 u 11:56\nDanas se obeležava Dan Kopnene vojske VS\nPredsednik Srbije Aleksandar Vučić i ministar odbrane Nebojša Stefanović čestitali su pripadnicima Vojske Srbije Dan Kopnene vojske. „Čestitam vam praznik, siguran da ćete i u narednom periodu, uz modernizaciju i osavremenjivanje jedinica i ustanova svoga vida, nastaviti da profesionalno i kvalitetno ispunjavate postavljene zadatke, u čemu ćete imati podršku Republike Srbije”, navodi se u čestitki predsednika Vučića. Stefanović je čestitao i Dan pešadije, koji se takođe obeležava 16. novembra. „Baštineći tradiciju dužu od jednog veka kao pripadnici najstarijeg i najmasovnijeg vida Vojske Srbije, uprkos složenim uslovima u kojima radite, vaše jedinice su u ovoj godini realizovale brojne postavljene zadatke, postigle zapažene rezultate u obuci i osposobljavanju i uspele da održe


Kancelarija za mlade Grada Beograda organizovala je u Palati „Beograd” završnu ceremoniju povodom „Dana mladih”. Uz prisustvo zvaničnika Grada Beograda i prigodan program stipendista Fondacije za mlade talente, predstavljene su sve aktivnosti održane tokom minule nedelje.\n– Večerašnja proslava je organizovana pod okriljem teme „Mladi koji učestvuju u izgradnji mira”, a koju propisuje Generalna skupština UN. Današnji dan i čitava protekla nedelja su protekli u tom znaku, uz niz manifestacija, radionica, humanitarnih događaja i izložbi. Jedan od ciljeva je bio i povezivanje mladih ljudi iz Beograda i Srbije sa tražiocima azila koji se trenutno nalaze u našem gradu. U saradnji sa TC „Stadion” organizovana je izložba, dok je pre nekoliko dana odigrana i fudbalska utakmica između Kancelarije za mlade Grada Beograda i tima koji su uglavnom činili tražioci azila. Grad Beograd će preko Kancelarije za mlade realizovati niz projekata koji se bave ovom temom, ali će sigurno biti govora i o toleranciji, nenasilju, rodnoj ravnopravnosti i borbi protiv govora mržnje – rekao je Rajičić.


Udovoljeno Dodikovim zahtjevima za način odlučivanja – Magazin Plus\nHome/Udovoljeno Dodikovim zahtjevima za način odlučivanja\nVijeće ministara u tajnosti usvojilo odluku o mehanizmu koordinacije\nOTKRIVAMO Udovoljeno Dodikovim zahtjevima za način odlučivanja\nVladajuća koalicija na nivou BiH pristala je na uvjete Republike Srpske u vezi s mehanizmom koordinacije, ali to još krije od javnosti, saznaje “Dnevni avaz”. U prilog tome govori činjenica da je Vijeće ministara BiH usvojilo 30. jula ove godine odluku o sistemu koordinacije procesa evropskih integracija u BiH iz 2012.\nVijeće ministara nakon ove sjednice nije objavilo informaciju o usvajanju odluke, a u vezi s kojom su se dugo lomila politička koplja i koju su bošnjački predstavnici u bivšem sazivu Vijeća ministara odbijali prihvatiti u izvornom tekstu.\nPrema dokumentu koji je u posjedu “Dnevnog avaza”, Vijeće ministara je o odluci od 30. jula već narednog dana obavijestilo vlade Federacije i RS. U dopisu ih obavještava da će odluku uskladiti sa Sporazumom o stabilizaciji i pridruživanju (SAA) između EU i BiH u roku od 30 dana.\nIz Vijeća ministara su pojasnili da će u konačnici odluka o mehanizmu koordinacije, nakon što je prihvate entitetske vlade i Vijeće ministara, stupiti na snagu. Naime, riječ je o mehanizmu koordinacije koji sadrži odredbe istovjetne onima koje je Vlada RS usvojila još 2013. i na čijem su usvajanju na državnom nivou insistirali Milorad Dodik, predsjednik SNSD-a i RS, te Željka Cvijanović, premijerka RS.\nTaj dokument, koji je prihvatio i aktuelni saziv Vijeća ministara, predviđa da se odluke vezane uz evropske integracije donose konsenzusom, a ne većinom glasova, na čemu se iz FBiH godinama insistiralo!\nOvim se odustalo od daljnjeg razmatranja prijedloga da bi u slučaju nepostojanja konsenzusa u vezi s evropskim putom BiH konačnu odluku donosio predsjedavajući Vijeća ministara zajedno s dvojicom zamjenika ili Predsjedništvo BiH.\nPojednostavljeno, i dalje će se sa svim odlukama na evropskom putu BiH morati složiti RS, bez obzira na to je li to u domenu entitetske nadležnosti ili nije.\nTakođer, prihvaćeno je da se u cjelokupan proces uključe ministri po sektorima rada, a ne da se sav posao odvija unutar tijela koja djeluju od 2003. godine, na čemu su ranije insistirali bošnjački predstavnici u Vijeću ministara BiH.\nOdlukom je prihvaćen i dugo odbijani prijedlog o tome da članovi ministarske konferencije, osim državnih i entitetskih, budu i kantonalni ministri te iz Distrikta Brčko BiH, odnosno, da odluke ravnopravno donose i predstavnici kantona.\nMehanizam koordinacije definiran je kao jedan od ključnih uvjeta na tzv. briselskoj mapi puta te podrazumijeva efikasnu uvezanost različitih nivoa vlasti u BiH radi primjene i provođenja brojnih propisa i uvjeta EU. Uloga ovog mehanizma na tom putu je da BiH nastupa jedinstvenim glasom i stavom prema Briselu i da ne dođe do mimoilaženja između različitih nivoa vlasti.\nOsnivanje tijela mehanizma koordinacije\nKolegij za evropske integracije\nForum političkih savjetnika\nRadne grupe za evropske integracije\nVideo: Održana Manifestacija "Etnografija moštranskog kraja"


Osobama rođenim 2002. godine, koje ove godine navršavaju 18 godina, kao i starijima koji nisu u vojnoj evidenciji, Ministarstvo odbrane uputilo je poziv za upis u vojnu evidenciju. Iz Ministarstva napominju da sam upis ne znači i služenje vojnog roka, već samo obavezu propisanu zakonom, kako bi država imala uvid u brojno stanje potencijalnih kandidata za služenje vojnog roka.\nCentar Ministarstva odbrane za lokalnu samoupravu Zaječar poziv je uputio licima muškog pola koji ove godine navršavaju 18 godina starosti, kao i onima koji su rođeni od 1990. godine do 2001. godine, a nisu već zavedeni u vojnoj evidenciji.\n“Opšti poziv za upis trajaće do 28. februara i građani će moći da svoju obavezu obave od 9 do 15 časova svakog radnog dana u nadležnom Centru Ministarstva odbrane za lokalnu samoupravu. Nakon isteka roka, svima koji se nisu upisali stizaće pojedinačni pozivi”, navodi se u saopštenju.\nViše informacija o upisu možete naći na sajtu Ministarstva odbrane na ovom linku “Uvođenje u vojnu evidenciju”.\nMinistarstvo odbrane republike Srbije poziv vojna evidencija vojni rok vojska\n27.01.2020. u 09:04\nJednakost muskaraca i zena podrazumeva da se pozivaju u vojne evidencije i zene i muskarci.


QMS - D&N SANI ONLINE\nTečnost za vetrobranska stakla\nPreduzeće je u 2 decenije postojanja prošlo težak i izazovan put od porodične firme do preduzeća koje trenutno zapošljava 40 ljudi i opslužuje više od 500 kupaca na teritoriji cele Srbije.\nRazlog tržišnog rasta jedino i isključivo možemo da tražimo u sistematskom pristupu i konstantnom ulaganju u kvalitet. Pravovremeno opredeljenje da se fokusiramo na primenu QMS-a, olakšalo nam je implementaciju sistema, dok je firma bila jos na relativno malom obimu poslovanja. U praksi je to značiloizbegavanje uobičajnih grešaka koje se dešavaju u ranimfazama razvoja preduzeća i brži i dinamičniji rast.\nUčestala preispitivanja najvišeg rukovodstva značila su donošenje pravovremenih i kvalitetnih strateških i operativnih odluka, a kroz identifikaciju neusaglašenosti istovremeno je slata jasna poruka o tome kako treba formirati sistem na nižim operativnim nivoima.\nKreiranje sistema u smislu kanala i dinamike komunikacije, informacija koje je neophodno razmeniti i podeliti, stvorilo je atmosferu u kojoj je moguće raditi na kvalitetan i efikasan način.\nKroz kreiranje Sistema izgradili su se ljudi i stvorili preduslovi da u rad preduzeća može da se uključe i eksterni kadrovi sa izvesnim potencijalom i iskustvom.\nKao posledica toga, zaposleni su jasno prepoznavali svoje obaveze i ključne izazove i probleme, informisali su rukovodstvo o tome i aktivno učestvovali u kreiranju rešenja za potencijalne probleme.\nSem zadovoljstva zaposlenih koji su direktno uključeni u rad, kao posledica takvog pristupa proizvodni kapaciteti su se duplirali tako da je sa prosečnih 5-6 tona dnevne proizvodnje pre 3 godine, danas prosečna dnevna proizvodnja između 12 i 15 tona. Neusaglašenosti u proizvodnji su se iz godine u godinu opadale, tako da se danas možemo pohvaliti sa manje od 1% neusaglašenih proizvoda koji izađu iz naših proizvodnjih pogona. Od tog jednog procenta neusaglašenih proizvoda, u završnoj kontroli bude identifikovano 0,9%, tako da smo u poslednje 3 godine imali opravdanih prigovora sa tržišta u proseku 0,1% u odnosu na ukupnu realizaciju.\nU istom period, kroz intezivnu komunikaciju sa tržištem, anketiranjem potrošača i analizom prigovora i sugestija, kupaca i potrošača, došli smo do toga da se asortiman sa 70 artikala u 2012-oj, proširio na preko 150 artikala u 2016-oj, a u narednoj godini sa linijom kozmetičkih proizvoda naš cenovnik obuhvataće preko 250 pozicija. Posebno treba naglasiti da su novi proizvodi donosili nove kupce, novu prodaju i da je svaki od njih ima targetirano učeće u ukupnom prihodu preduzeća.\nNaravno, novi proizvodi, značili su i izmene u organizaciji komercijale, gde smo kroz reinženjering procesa prodaje sa kancelarijskog pristupa komercijali, prešli na moderan način servisiranja kupaca i potrošača. U službi prodaje je sada 5 terenskih komercijalista, koji brinu o kupcima i sem kvantiteta, staraju se i da kvalitativno odgovorimo tržišnim zahtevima, kroz pravovremene isporuke, pozicioniranje proizvoda na polici, struktuiranje asortimana i sl.\nPodjednako je važno, da smo u prethodnom periodu na obezbeđenju preduslova za ovaj rast i kvaliteta i obima, intezivno investirali u infrastrukturu i opremu i to kroz odluke koje su proistekle iz systema kvaliteta. Naime, možemo da se pohvalimo da smo u 5-ogodišnjem period, investirali više od 1,5 mio eura i da su sva ulaganja i investicije imali adekvatan povrat uloženih sredstava, donele dodatnu vrednost i kvalitativno na pozicionirale na višem nivou.\nU praksi, iz kućne radionice preselili smo se u industrijski objekat koji ispunjava najviše standarde modernog poslovanja. Sa ručne i poluautomatske opreme, preorjentisali smo se na automatsku opremu. U ovom trenutku, svega 20% proizvodnje se ne realizuje na automatskoj opremi i u strogo kontrolisanim uslovima proizvodnje, što ćemo unaprediti u narednoj godini.\nI prateći procesi poput skladištenja i transporta su doživeli preobraćaj i značajan napredak u odnosu na raniji period.\nZnačajna novina, u poslovanju je i priručna labaratorija koju smo aktivirali pre 3 godine i polako je razvijamo, za sopstvene potrebe procesne i završne kontrole. Labaratorija nam trenutno koristi i za prijemne kontrole, što nam je omogučilo da klasifikujemo dobavljače po kvalitetu i možemo da se pohvalimo da preko 75% nabavki realizujemo preko dobavljača ranga A.\nDefinitivno nam je sistem kvaliteta doneo značajne prednosti u rastu i razvoju sa jedne strane i omogućio nam da stvorimo prepoznatljivost našeg Brenda. Osim toga, i veliki sistemi su nas prepoznali kao partnera koji može da ispuni visoke zahteve pa su nam poverili i izradu svojih robnih marki, poput DIS-a, Metro-a i brojnih drugih.\nSa ovim iskustvom, definitvno ostajemo na ovom pravcu razvoja, gde nam je kvalitet i bezbednost proizvoda na prvom mestu. Ideja vodilja ce nam i u budućem periodu biti zadovoljstvo kupaca i potrošača, a mi ćemo se truditi da sistemskim pristupom to obezbedimo u svakom trenutku i na svakoj kontrolnoj tački.


DO JUTRA ĆE SE ZNATI NJIHOVA SUDBINA: Evo šta čeka Karlesa Puđdemona i četvoro njegovih ministara\nRAT U VAŠINGTONU: Demonstranti ruše sve pred sobom, sukobili se sa policijom 6 36\t76\nZNALA JE DA MAJKA I OČUH NEŠTO KRIJU: Tek sa 23. godine je saznala istinu 15\nVIRUS JE PREVARA, GLADNI SMO, OSTAVILI STE NAS DA UMREMO! Stotine ljudi 1\t58\nAFROAMERIKANAC NIJE IMAO ŠANSE: Policajac mu držao koleno na vratu dugo 2\t135\nSVE JE U OPTICAJU\n05.11.2017. 15:30h 05.11.2017. 15:38h\nBRISEL - Belgijski tužilac potvrdio da su smenjeni predsednik katalonske vlade Karles Puđdemon i četvoro bivših ministara u pritvoru da bi počeo proces njihovog mogućeg izručenja španskim vlastima, koje su izdale Evropski nalog za njegovo hapšenje, ali mediji navode da sudija, koji će ih po podne saslušati, može da ih pusti na uslovnu slobodu, ili pak da ih zadrži u zatvoru.\nSudija može da se odluči za razne opcije - od hapšenja i zatvaranja do uslovne slobode, izveštava AP.\nThe Latest: Ousted Catalan president Carles Puigdemont and four former ministers taken into custody in Brussels. https://t.co/yA9UqcQpoR\nI belgijski list Soar (Soir) navodi da istražni sudija ima dve opcije za Pudždemona i četvoro ministra - da ih pusti na uslovnu slobodu ili, pak, da ih stavi u zatvor. Novinar Soara, koji je prisustvovao konferenciji za medije belgijskog tužilaštva, navodi da će saslušanja biti sprovedena iza zatvorenih vrata, sa advokatom i prevodiocem, što će iziskivati vreme jer će saslušanja biti pojedinačna. Isti novinar kaže i da bi belgijsko tužilaštvo trebalo da saopšti odluku istražnog sudije već večeras između 20:00 i 22:00 sati.\nBelgijski list prenosi navode španskih medija da je belgijsko tužilaštvo želelo da najpre uhapsi Pudždemona, pa da tek onda odredi istraznog sudiju koji će ga saslušati. Prethodno je belgijska državna televizija za region Flandrije VRT javila da se Pudždemon predao belgijskoj policiji, a španski list Pais naveo je da se zajedno sa njim u policijskoj stanici u Briselu predalo i četvoro njegovih bivših ministara.\nPo Evropskom nalogu za hapšenje, moglo bi da prođe tri meseca pre nego što se Puđdemon i četiri člana smenjene regionalne vlade vrate u Španiju, saopštile su prethodno belgijske vlasti. Belgijski ministar pravosuđa, Koen Gens, izjavio je još ranije da njegova vlada neće imati uticaj na Puđdemonovu budućnost.\nInače, bivši predsednik katalonske vlade, koji je napustio Španiju i stigao u Belgiju pošto je regionalna vlada smenjena, izjavio je ranije danas da je spreman da učestvuje na prevremenim regionalnim izborima koje je španska vlada raspisala za 21. decembar. Puđdemon je belgijskoj državnoj televiziji na francuskom jeziku RTBF rekao da je spreman da se preda "istinskom pravosuđu (Belgije)", ali ne i španskom, jer su, kako je naveo, španske vlasti ispolitizovane.\nRAT U VAŠINGTONU: Demonstranti ruše sve pred sobom, sukobili se sa policijom (VIDEO) 6 36\t76\nZNALA JE DA MAJKA I OČUH NEŠTO KRIJU: Tek sa 23. godine je saznala istinu o svom životu, a onda je usledio još veći šok 15


NVO 4 Life u sklopu kampanje „Mjesec borbe protiv droge“, 11.06 2014. godine, u saradnji sa Ministarstvom rada i socijalnog staranja, realizovala kreativno-edukativnu radionicu, u Centru za djecu i mlade “Ljubović”\nJedna od planiranih aktivnosti, u sklopu kampanje, je radionica za štićenike/ce Centra za djecu i mlade „Ljubović“. Tim povodom stručni tim NVO 4Life-a održao je predavanje radioničarskog tipa. Predavanje je osmišljeno tako da štićenici/ce aktivno učestvuju i svojim učešćem daju doprinos samoj aktivnosti. Ovo nije prvi put da NVO 4 Life realizuje ovakve aktivnosti u centru za djecu i mlade „Ljubović“. Ova vrsta aktivnosti spada u domen selektivne i indikativne prevencije, odnosno dio je programa NVO 4 Life namijenjen djeci iz rizičnih grupa.\nDrugi dio aktivnosti bio je usmjeren na pisanje poruka i crtanje grafita na poligonu za sport, u okviru Ustanove. Grafiti predstavljaju poruke štićenika/ca djeci i mladima koji mogu biti u situaciji da dođu u ovu Ustanovu.\nStručni tim NVO 4 Life je zadnjih godina upućivao predloge nadležnima za izradu programa selektivne i indikativne prevencije, koji bi se u kontinuitetu sprovodili sa djecom iz rizičnih grupa, čime bi se doprinijelo jačanju protektivnih faktora za ulazak u problem zavisnosti.


Nakon trejlera, objavljen duet Ariane Grande i Johna Legenda za film 'Lepotica i zver' – Tračara\nČuveni ples (foto: Instagram/beautyandthebeast)\nIgrani film Lepotica i zver premijerno će biti prikazan 17. marta 2017. godine, a svi fanovi čuvene bajke željno iščekuju da zavire u avanture koje, kako smo do sada imali priliku da vidimo u trejlerima, obećavaju dobru zabavu.\nGlavne uloge u ovom ostvarenju tumače Emma Watson i Dan Stevens, a sada će svi fanovi Diznijevog stvaralaštva imati priliku da uživaju i u raspletu svih događaja, barem nakratko, jer je stigao i finalni trejler koji će zaokružiti celokupnu priču.\nImaćemo priliku da vidimo i predmete koji dobijaju ljudske odlike i mnoštvo šaljivih replika, ali ono što je najupečatljivije je prikaz povređene zveri koju napadaju vukovi, kao i trenuci kada Lepotica, zabrinuta za njegov život, shvata značaj koji on ima u njenom životu, pa ga leči i brine se o njemu, dajući romantičan odsjaj celoj priči, koju upotpunjuju raskošni glasovi Ariane Grande i Johna Legenda. Uživajte i u čuvenom plesu Lepotice i zveri.\nU nastavku poslušajte naslovnu numeru koju izvode dva spomenuta neverovatna vokala.\nariana grande, beauty and the beast, dan stevens, emma watson, john legend\nPrevPrethodna vestFanovi izvređali Khloe i Kourtney Kardashian zbog nepoznavanja geografije\nNaredna vestOna može da imitira sve – od Severine do Karleuše (VIDEO)Next\nNajbolje obrade planetarnog hita Lady Gage, Shallow


ĐUKIĆ NA DESNOM KRILU\n"Želja" sa belom zastavom\nSaopštenje RK Železničar 1949\nJOŠ JEDNO POJAČANJE STIGLO U ČAIR\nPočetna / Vesti / ĐUKIĆ NA DESNOM KRILU\npetak, septembar 08, 2017\nZa Železničar će, u predstojećoj sezoni, na desnom krilu igrati Đukić! Ne, nije Darko, rođeni Nišlija, prvotimac Vive Kielcea i aktuelni reprezentativac Srbije, ali jeste Milan, rukometaš dragocenog iskustva, jednako ubitačan strelac, bivši povremeni član nacionalnog tima naše zemlje.\nOčigledno uvidevši, na pripremnoj utakmici protiv Partizana, da u novoformiraniom timu najviše špkripi upravo u desnom uglu, rukovodstvo kluba ekspresno je reagovalo i angažovalo Kragujevčanina rođenog 1985. godine, dugogodišnjeg igrača Radničkog, zatim Borca iz Banjaluke, Meškova iz Bresta, u prošloj sezoni novosadske Vojvodine.\n-Čvrsto sam bio rešio da karijeru nastavim u inostranstvu, odbio sam već neke domaće ponude, ali ova priča u Železničaru me je baš privukla. Kada se u rukometnim krugovima pomene Niš, to zaista ima posebnu težinu. Stvara se jedan ozbiljan klub i jedva čekam da se pojavim na treningu sa momcima od kojih sam sa mnogima već igrao zajedno, kao recimo sa Zlatanovićem, Gemaljevićem, Spasićem, Vučkovićem... Verujem da možemo mnogo već ove sezone-ostakao je po potpisivanju ugovora Milan Đukić, koji će se novim saigračima priključiti u ponedeljak, po povratku ekipe iz Makedonije.


CENTAR ZA PROUČAVANJE I ISTRAŽIVANJE KORUPCIJE\nKratkoročni cilj projekta jeste formiranje multidisciplinarnog tima stručnjaka iz oblasti prava, ekonomije, sociologije, političkih nauka i drugih oblasti. Osnovna delatnost tog tima bila bi sistematsko istraživanje, prikupljanje i metodološke analize uzroka, pojavnih oblika i rasprostranjenosti korupcije, uzimajući u obzir i iskustva demokratskih zemalja kao i zemalja u tranziciji.\nPredlozi i alternativna rešenja za onemogućavanje i suzbijanje najčešćih oblika korupcije, formulisani u multidisciplinarnom timu , bili bi ponuđeni relevantnim političkim snagama i građanima a mogli bi biti korišćeni prilikom izrade zakona, propisa i izmene administrativnih procedura.\nAnaliza bi bila posebno usmerena na rad državnih organa, ministarstva, policije, pravosuđa, zdravstva, lokalne samouprave, političkih stranaka i carinske službe odnosno modela korupcije karakterističnih za tranziciju privrede.\nU ovom delu Projekat treba da uspostavi osnove za stvaranje nacionalnog centra za borbu protiv korupcije i kroz praksu proveri metodologiju rada budućeg centra. Na taj način on može da doprinese demokratizaciji društva, jačanju demokratskih institucija i vraćanju poverenja građana u institucije države. Istovremeno, od Projekta se očekuje da doprinese iznalaženju realno upotrebljivih mehanizama za ublažavanje veoma izraženog socijalnog raslojavanja građana.\nOvaj deo Projekta se može realizovati i u postojećim uslovima, primenom u lokalnim mikro celinama.\nDugoročni cilj je stvaranje trajne institucije nacionalnog centra za borbu protiv korupcije. Kao javni nepristrasni kontrolni mehanizam državnih organa i tržišne ekonomije Centar bi predstavljao efikasnu civilnu kontrolu rada državnih organa ali bi takođe doprineo suzbijanju kriminala i ponovnom uspostavljanju poremećene lestvice vrednosti.\nCentar bi u svom radu ostvarivao neophodnu saradnju sa sličnim centrima u okruženju, a naročito sa organizacijama civilnog društva u zemljama koje se suočavaju sa sličnim problemima.\nOvaj deo projekta moguće je realizovati u periodu posle smene nedemokratskog režima.\nJugoslavija spada, po istraživanjima stranih agencija vršenih poslednjih godina, u grupu zemalja Evrope sa izraženim faktorom korupcije . Korupcija na prostorima SRJ pored pravno-ekonomskih ima i svoje tradicionalno psihološko-sociološke specifičnosti koje su tokom ekonomske krize kulminirale širokim spektrom pojavnih oblika i korupcionaških veza. Jedna od karakterističnih je svakako i uloga državnih organa koji su radi održanja autoritarnog sistema, umesto borbe protiv korupcije, korupcionaške veze tolerisali, štitili, a često i bili glavni generator čak učesnik uspostavljanja odnosno održavanja takvih veza. Pravno-ekonomski a posebno sociološki, korupcija predstavlja patološki fenomen koji se često pretvara u pragmatsko sredstvo političke borbe i značajan izvor nelegalnih prihoda političkih stranaka i njihovih čelnika. Nažalost nakon promene vlasti na lokalnom nivou u pojedinim sredinama došlo je do dalje eskalacije korupcije.\nTransparentna analiza oblika i načina korupcije i njenih negativnih efekata istakla bi značaj borbe protiv ove razarajuće pojave, dok bi sa druge strane povratila poljuljani ugled demokratskim institucijama, u čemu se i ogleda opravdanost ovog projekta.\nOPIS I SADŽAJ PROJEKTA\nProjekat treba da bude realizovan u dve etape.\nPrva etapa obuhvata formiranje tima stručnjaka iz oblasti prava, ekonomije, psihologije, politikologije, zdravstva i drugih koji bi sarađivali sa stručnjacima iz prakse i istraživačima po jedinstvenoj metodologiji međunarodnih institucija, u saradnji sa međunarodnim organizacijama i regionalnim centrima, a koristeći iskustva zemalja u tranziciji.\nU ovoj etapi ostvaruju se prikupljanje i analiza podataka o načinima i instrumentima korupcije pre svega u policiji, javnoj i lokalnoj upravi, zdravstvu, sudstvu, carini, medijima, obrazovanju i drugim neuralgičnim tačkama, a uporedo sa tim i periodična istraživanja javnog mnjenja.\nMultidisciplinarni tim stručnjaka formiran za potrebe prve etape projekta istovremeno predstavlja i potencijalni nukleus stalnog centra za borbu protiv korupcije čije je formiranje planirano u drugoj etapi.\nU okviru prve etape, a na osnovu prethodno obavljenih istraživanja gore pomenutog tima stručnjaka, LEX ostvaruje aktivnosti na:\nFormiranju svesti javnog mnjenja o postojanju problema, njegovim dimenzijama, oblicima i genezi;\nFormiranju akcione svesti civilnog društva o potrebi menjanja postojeće situacije;\nIzradi modela metoda i mehanizama za borbu protiv korupcije i njeno suzbijanje.\nOve aktivnosti ostvaruju se:\nPokretanjem public awareness kampanje;\nOrganizovanjem tematskih okruglih stolova uz učešće relevantnih stručnjaka iz zemalja u tranziciji;\nEdukacijom javnosti putem javnih tribina i radionica;\nPokretanjem specijalne edicije u kojoj bi bili objavljeni relevantni naslovi međunarodnih i domaćih stručnjaka.\nDruga etapa predstavlja formiranje stalnog nacionalnog centra za borbu protiv korupcije koji bi u saradnji i sa državnim organima i međunarodnim institucijama istraživao oblike i načine korupcije, analizirao ih i davao predloge za njihovo suzbijanje i prevenciju, vršio neophodnu edukaciju državnih činovnika, a putem medija o rezultatima obaveštavao širu javnost i ostvarivao edukaciju građana.\nGeopolitička pozicija zemlje zahteva i saradnju sa svim zemljama u regionu radi razmene iskustva i činjenice da se koruptivni proces vrlo često odvija na teritoriji više država (carinska služba, trgovina, bankarske transakcije i sl.).\nNeophodni su evidencija propisa i rešenja u međunarodnoj praksi koja pogoduju razvoju korupcije, kao i davanje predloga za njihovu izmenu korišćenjem uporednih iskustava.\nOvaj projekat realizuje nevladina organizacije LEX u saradnji sa ostalim organizacijama civilnog društva i nezavisnim medijima.\nPrva etapa : dvanaest meseci od usvajanja projekta.\nDruga etapa : formiranje stalog centra za borbu protiv korupcije bez vremenskog ograničenja.\nKratkoročno, projekat treba da doprinese:\nobaveštavanju građana o razmerama i negativnim efektima te neophodnosti borbe protiv korupcije;.\npodsticanju većeg angažovanja demokratskih snaga u rekonstrukciji postojećeg zakonodavstva i ustaljenih rešenja;\npsihološkoj destimulaciji mogućih učesnika korupcionaških veza;\nindukovanju korekcije lestvice vrednosti;\ndemistifikovanju procedura državnih organa (koji često davanjem znatnih povlastica pogoduju stvaranju i održavanju monopolističkih položaja određenih privrednih subjekata protivno proklamovanom principu tržišne privrede).\nDugoročno, realizovanjem prve etape stvorili bi se preduslovi za stalan rad centra za borbu protiv korupcije kao nezavisnog kontrolnog centra usmerenog prvenstveno ka nosiocima vlasti, administraciji na svim nivoima i tranziciji privrede. Radom centra ublažili bi se nepovoljni kriminogeni efekti korupcije koji po pravilu pogađaju najviše siromašne.\nJačanje pravne države kroz jačanje njenih institucija, čiji će rad biti permanentno analiziran od strane stručne grupe istraživača i obaveštavanog javnog mnenja, jeste jedan od osnovnih dugoročnih ciljeva ovog centra u smislu kontrole demokratskog civilnog društva.


Sastanak Generalnog sekretara sa potpredsjednicom Opštine Bijelo Polje i direktoricom kompanije Merkator\nGeneralni sekretar UNSCG Jovan Bojović sastao se danas sa potpredsjednicom Opštine Bijelo Polje i direktoricom kompanije Merkator, gospođom Nemšom Omerhodžić.\nTom prilikom je dogovorena saradnja na projektu 'It is easy to be bizzy' koji UNSCG sprovodi uz podršku kancelarije UN-a, a u okviru kojeg će Omerhodžićeva uzeti učešće kao najuspješnija žena u oblasti preduzetništva.\n"It is easy to be bizzy" je projekat koji je finansijski podržan od strane pograma UN za mlade "Kreaktivacija". S’ obzirom da je Unija mladih preduzetnika mlada organizacija koja svoj rad bazira na podsticanju pravog duha preduzetništva stvaranjem okruženja u kojem mladi preduzetnici mogu da se povežu i podrže jedni druge, Unija srednjoškolaca je, radi efikasnije realizacije projekta, ostvarila saradnju sa ovom organizacijom. Projekat će se realizovati u srednjim školama tri crnogorska grada: Bijelom Polju, Mojkovcu i Beranama.\nZa učenike su planirana predavanja sa uspješnim preduzetnicima, uglavnom ženama, koji će govoriti o njihovom iskustvu na ovom polju, preprekama na koje su nailazili, kao i o načinu na koji su sve te prepreke savladali. Ova predavanja namjenjena su edukaciji srednjoškolaca u polju preduzetništva ne samo da bi oni stekli praktična preduzetnička znanja, već i da bi doživjeli preduzetništvo kao jedan pozitivan dio njihove mladosti u https://www.cialissansordonnancefr24.com/cialis-20mg-prix/ koji bi se uključili sa zadovoljstvom i samopouzdanjem, umjesto sa strahom od nepoznatog i sumnjom u svoje sposobnosti.


SPREMNI ZA RAT PROTIV MOSKVE: Švedska želi da „zada glavobolju Rusiji“ | Novosti.RS\n-Imamo dovoljno potencijala da zadamo vojne probleme čak i tako velikom protivniku poput Rusije, uveren je glavni komandant vazduhoplovstva Švedske Karl Juhan Edstrem.\nOn je dodao da je Moskva počela češće da izvodi vežbe, pritom „ne samo veće, već i složenije“. Švedske snage će, sa svoje strane, tokom manevara izvoditi napade na mestima potencijalnog protivnika na kojima je ranjiviji, precizirao je on.\nPrema mišljenju komandanta kopnenih snaga Švedske Karla Engelbrektsona, vojska bi trebalo da se priprema na akcije u strateški važnim oblastima, kao i da učestvuje u zajedničkim vežbama sa Finskom.\n-Već sama činjenica da imamo snage na Gotlandu stvara mnogo problema potencijalnom protivniku, smatra general.\nKomandant ratne mornarice Eva Skug Haslum je uverena da Stokholm „ni pod kojim okolnostima“ ne može da se drži podalje od sukoba NATO-a i Rusije.\n-Naš važan zadatak je da promislimo akcioni plan u tom slučaju i da se spremimo“, zaključila je ona.\nFormula perioda hladnog rata „van saveza u mirno doba, u cilju očuvanja neutralnosti tokom oružanog sukoba“ je stvar prošlosti, piše švedski list. Sada bi Švedska trebalo da učestvuje u borbenim dejstvima sama ili u sklopu saveza, na teritoriji zemlje ili van nje, navedeno je u članku.\nU te svrhe, Stokholm planira da nastavi da povećava finansiranje vojske. Za Oružane snage će ove godine zemlja izdvojiti 7,9 milijardi dolara, a do 2025. godine ta suma će se povećati do 10,7 milijardi dolara.\nU Rusiji je poslednjih godina primećen znatni porast vojne aktivnosti zemalja NATO-a duž zapadne i južne granice. Države NATO-a redovno izvode vežbe velikih razmera i simuliraju borbe protiv ruske vojske.\nS tim u vezi, ministar odbrane Sergej Šojgu je izjavio ranije da aktivnosti NATO-a nose „otvoreni antiruski karakter“. Prema njegovim rečima, ruski vojni resor preduzima sve mere koje su neophodne za zaštitu zemlje od pretnji koje dolaze od Severnoatlantske alijanse.\nRusija Švedska rusko naoružanje SAD i Rusija Rusija - NATO Švedska vojska švedska armija


Zvanični Kijev i Zapad su okvalifikovali ovaj potez Moskve kao pokušaj podrivanja ukrajinskog suvereniteta\nPredsednik Rusije Vladimir Putin je potpisao dekret kojim se proširuje mogućnost da svi stanovnici ukrajinskih oblasti Donjeck i Luganjsk dobiju rusko državljanstvo.\nPrethodno je u aprilu Putin potpisao sličnu uredbu neposredno nakon što je na predsedničkim izborima u Ukrajini pobedio Volodimir Zelenski, po kojoj su ruske pasoše mogli da dobiju stanovnici delova ove dve oblasti-tačnije pod kontrolom proruskih separatista.\nMeđutim, kako javlja ruski servis Radija Slobodna Evropa, procedura je komplikovana i dosada je izdato tek desetak hiljada pasoša, uglavnom licima angažovanim u separatističkim institucijama, dok je ostalima mnogo teže da dođu do ovog dokumenta, pre svega penzionerima koji bi u tom slučaju pali na teret ruskog budžeta.\nPutin i Zelenski razgovarali o konfliktu na istoku Ukrajine\nPoslednjom uredbom Moskve, sada se ta mogućnost dobijanja ruskog pasoša odnosi i na delove regiona Luganjsk i Donjeck koje su pod kontrolom ukrajinskih vlasti, tačnije svi stalni stanovnici ovih oblasti nakon aprila 2014, kada su počeli sukobi između ukrajinskih snaga i proruskih separatista na istoku zemlje.\nU ove dve oblasti živi oko tri miliona stanovnika.\nZvanični Kijev i Zapad su okvalifikovali ovaj potez Moskve kao pokušaj podrivanja ukrajinskog suvereniteta, odnosno pozicije Volodimira Zelenskog koji je ubedljivo pobedio na izborima. Ukrajinske vlasti su saopštile da su nelegalni ruski pasoši izdati po ovoj proceduri.\nNovi predsjednik, stari izazovi u Ukrajini\nProcedura je komplikovana i dosada je izdato tek desetak hiljada pasoša, uglavnom licima angažovanim u separatističkim institucijama\nKremlj je povukao ovaj potez uoči parlamentarnih izbora u Ukrajini u nedelju, na kojima je, prema istraživanjima javnog mnjenja, proruska stranka najozbiljniji takmac partiji Zelenskog Sluge naroda.\nOko 13.000 ljudi je ubijeno i 1,5 miliona raseljeno otkako su pre pet godina izbili sukobi na istoku Ukrajine.\nPutin je već proširio kategoriju ljudi koji mogu da dobiju ruski pasoš po ubzranoj proceduri, uključujući stanovnike poluostrva Krim pre nego što ga je Rusija anektirala 2014, kao i državljane Iraka, Jemena, Sirije i Avganistana koji su rođeni u Rusiji tokom sovjetskog perioda.\nRusija je omogućila i pasoše stanovnicima separatističkih gruzijskih regija Abhazije i Južne Osetije pre rata 2008. Moskva je pravdala svoju intervenciju protiv gruzijske armije zaštitom ruskih državljana u ove dve oblasti.


Dušan Jovančić ima novi klub | MozzartSport\n| Monday 01 March 2021 10:33\nSrpski vezista napustio Tursku\nSledeća destinacija srpskog veziste Dušana Jovančića (30) je Kazahstan. On je danas potvrđen kao pojačanje tamošnjeg prvoligaša Tobola.\nJovančić je u kazahstanski klub došao na pozajmicu iz turskog Rizea u kojem se nije najbolje snašao. Podsetimo, Jovančić je aktuelnu sezonu počeo u Crvenoj zvezdi, igrao je i u meču protiv Omonije, a onda je u finišu letnjeg prelaznog roka prešao u turski Rize u transferu teškom 400.000 evra.\nPotpisao je na dve godine za Rize, ali je za skoro šest meseci odigrao samo četiri meča u prvenstvu. Na svakom od njih je ulazio sa klupe i sakupio tek 37 minuta na terenu. Više je igrao u Kupu Turske gde je na tri meča upisao 212 minuta, ali je bilo očigledno da nije pogodio sa izborom kluba i da nije zadovoljan.\nZato je prihvatio ponudu kazahstanskog Tobola gde je najavljen kao veliko pojačanje i igrač koji je sa Crvenom zvezdom igrao u Ligi šampiona i imao neke blistave role poput onog meča protiv Liverpula. U Tobol je došao na pozajmicu do kraja sezone, odnosno godine jer se sezona u Kazahstanu igra kalendarski.\nPrvenstvo u Kazahstanu počinje za 10 dana, a Tobol je prethodnu sezonu završio na drugom mestu iza šampiona Kairata i narednog leta će igrati u kvalifikacijama za Ligu Evrope. Jovančić je pre Rizea i Crvene zvezde igrao u Vojvodini, Borcu, Zemunu, Šumadiji i beogradskoj Slaviji.


Čelik dobio licencu: Strani trener ponovo u opticaju, pregovori sa Sarajevom oko dvojice igrača – Sport Centar Čelik dobio licencu: Strani trener ponovo u opticaju, pregovori sa Sarajevom oko dvojice igrača – Sport Centar\nNogometni klub Čelik danas je i zvanično iz Nogometnog saveza BiH dobio jučeašnju odluku Drugostepene komisije za licenciranje da im je dodijeljena licenca za narednu premijerligašku, takmičarsku sezonu – izjavio je za Fenu generalni sekretar zeničkog premijerligaša Ismar Huskić.\n– Mi smo ispunili sve obaveze, koje je NSBiH stavio pred nas. Tako da nismo o tome puno ni razmišljali, jer znali smo da imamo sve uvjete – ističe Huskić.\nDodaje kako se okreću sklapanju tima za narednu sezonu, ali prije svega imenovanju trenera, jer je Turčin Cihat Arslan završio posao u Zenici te se već vratio u domovinu.\n– Uprava intenzivno radi na tome i nadamo se da će donijeti ispravnu odluku. Da li će to biti domaći, ili ponovo strani trener, to je na Upravi da odluči. Do sada smo imali dobra iskustva po pitanju stranih trenera pa nije isključeno da ponovo trener bude stranac – kaže Huskić, koji napominje kako su nekim igračima, poput Marina Jurine i Almira Čubare, koji zbog toga nisu bili u konkurenciji ni za utakmicu zadnjeg kola protiv Širokog Brijega, istekli ugovori.\nNeizvjesno je da li će ostati i Dušan Hodžić, golman Bojan Pavlović i Sanjin Lelić, koji su proteklu polusezonu igrali za Čelik kao posuđeni igrači Sarajeva.\n– O tome da li će oni ostati u klubu odluku će, ako postignu novi dogovor sa FK Sarajevo, donijeti naša uprava. Pavloviću je, istina, istekao ugovor sa Sarajevom pa s njim možemo pregovarati i bez te saglasnosti – napominje Huskić, koji dodaje kako je bivši trener, zajedno sa klupskim skautima, sačinio te ostavio moguću listu pojačanja za narednu sezonu.\nPripreme za novu sezonu mogle bi, najavljuje Huskić, početi za 20-25 dana, a još nije donesena ni odluka da li će se spremati na nekoj od domaćih ili stranih destinacija


Protest protiv migranata i izbeglica održan je u nedelju u Beogradu - Mašina\nVlada Srbije: Veliki narodni skup protiv migrantskog nasilja; Snimak ekrana, Kratki klipovi / youtube\nKako javlja radio Slobodna Evropa (RSE), na ovom protestu, nazvanim „Masovnom narodnom patrolom“, organizatori su izrazili „zabrinutost zbog mogućeg naseljavanja migranata u Srbiji i vraćanja nazad onih koji su prošli kroz Srbiju“. RSE navodi da su učesnici uzvikivali parole „Nećemo migrante“, „Srbija Srbima“, „Migrantima ograda, građanima sloboda“, ali i parole „Nema podela Kosova, Kosovo je srce Srbije“ i „Ne damo svetinje“.\nU govoru koji je održan ispred Vlade Srbije organizatori su poručili da će sami zaštiti državu ako država i policija to već ne mogu. Oni su najavili da će nastaviti sa „narodnim patrolama“ i u drugim gradovima Srbije u kojima borave migranti.\nUčesnici protesta su razvili ispred Vlade Srbije transparent na kojem je pisalo Terrorists not welcome (Teroristi nisu dobrodošli) a mogli su se videti i baneri sa parolama poput You will not replace us (Nećete nas zameniti).\nProtesti protiv migranata prethodno su održani u Požarevcu i u Subotici. Na protestu u Požarevcu je rečeno da je Srbija potpisivanjem Sporazuma iz Marakeša „prihvatila da se u njoj, do 2025. godine, naseli 700 hiljada migranata“.\nOvu informaciju su za Radio Slobodna Evropa demantovali u Komesarijatu za izbeglice Republike Srbije (KIRS). Prema informacijama KIRS-a u ovom trenutku u Srbiji ima oko 6.000 migranata i izbeglica, mahom smeštenih u neki od 17 prihvatnih centara kojima taj Komesarijat rukovodi.\nLažna vest da će u Srbiju biti vraćeno preko 630.000 migranata proizvela je brojne reakcije u javnosti. Lider Dveri Boško Obradović, je reagovao i pokrenuo ovu temu u javnosti. Međutim, u tekstu Dojče Velea objašnjava se da potpisani Sporazum omogućava Austriji da traži od Srbije da primi migrante koji nemaju pravo da borave u Austriji, ako se dokaže da je taj prošao Balkanskom rutom preko Srbije, pri čemu Srbija nije dužna da automatski prima odbijene tražioce azila iz Austrije osim ako nisu u pitanju srpski državljani.\nNa skupu u Beogradu je tokom šetnje bačena kamenica na prostorije Komesarijata za izbeglice Srbije\nKomesar za izbeglice i migracije Vladimir Cucić je povodom protesta protiv migranata i izbeglica rekao da građani Srbije treba da se zabrinu i zapitaju o porukama koje su poslate na tom skupu. On je za agenciju Beta izjavio:\nŠta je sledeće? Ako neko šeta niz (beogradsku ulicu) Gavrila Principa i viče ‘isterajte migrante i Cigane’ i gađaju objekat koji njih sklanja sa ulice… Treba da stavimo prst na čelo. Oni su na putu ka državama koje će im manje dopuštati nego što im Srbija dopušta. To nam ne daje za pravo da budemo ksenofobi, niti da pošaljemo sliku kako građani Srbije bez obzira na nacionalnost – nisu dobar svet. Naš posao je da kada (migranti) odu odavde stvorimo ambasadore koji će reći ‘tamo su nas tukli, ovde su nas stavljali u žice, a u Srbiji smo tretirani kao ljudi.\nKljučne reči: beogradmigracije


Demetris Kasulides priznao poraz, Kristofijas novi predsednik Kipra\nKomunistički lider Demetris Kristofijas pobedio je na današnjim predsedničkim izborima\nna Kipru, potrvrdili su zvanični rezultati, a njegov desničarski rival Joanis Kasulides priznao je poraz.\n"Pozvao sam Kristofijasa danas i čestitao mu na njegovoj pobedi", rekao je njegov suparnik Kasulides svojim pristalicama. "Uverio sam ga da ću biti uz njega u njegovim nastojanjim da nadje rešenje za naše nacionalno pitanje."\nKristofijas sin gradjevinskog radnika koji tvrdi da je u stanju da približi grčke i turske zajednice na ostrvu, podeljene već 34 godine, prvi je komunista na čelu Kipra u istoriji ostrva i jedini je komunistički lider u Evropskoj uniji.\nKipar je podeljen od 1974. godine izmedju severnog turskog i južnog grčkog dela. Komunistička partija Akel čiji je on lider poznata je po svom evroskepticizmu i zagovarala je odlaganje uvodjenja evra kao valute, koji je konačno uveden 1. januara ove godine. Takodje je obazriva prema NATO i održava bliske veze sa Moskvom gde su Kristofijas i drugi članovi partije studirali.\nKristofijas je bio poslanik od 1991. godine, predsedniki Akel-a od 1988. i predsednik skupštine od 2001. On voli da podseća na svoje skromno poreklo i gaji reputaciju jednostavnosti i otvorenog govora.


Privrednici regiona do „zlatnih viza“ UAE uz pomoć PKS\nTanjug 3. maja 2021. 14:54\nDUBAI/BEOGRAD – Privredne komore Dubaija i Srbije će partnerski, a na predlog Privredne komore Srbije, pomoći privrednicima Zapadnog Balkana koji posluju i investiraju u Ujedinjenim Arapskim Emiratima u dobijanju „zlatnih“ dugoročnih viza.\n„Danas smo se dogovorili da Privredna komora Srbije bude ta institucija koja će Privrednoj komori Dubaija predlagati poslovne ljude za takozvanu dugoročnu zlatnu boravišnu vizu“, izjavio je Marko Čadež, predsednika PKS i Komorskog investicionog foruma (KIF ZB6) nakon sastanka sa i Hamadom Buamimom, predsednikom Privredne komore Dubaija.\nČadež ističe da će mogućnost da brzo i bez velikih procedura ostvaruju svoje poslovne ideje i grade svoje poslove u Dubaiju, imati ne samo srpski, već i biznismeni iz celog regiona, saopšteno je iz PKS.\nTakođe je najavio da će poslovni ljudi iz Srbije tokom trajanja svetske izložbe „Ekspo Dubai“, od oktobra do marta sledeće godine, na B2B sastancima svakog meseca imati prilku da razgovaraju sa biznismenima iz celog sveta i dogovaraju nove poslove.\nČadež je u nedelju, nakon obilaska izgradnje Nacionalnog paviljona Srbije, pozvao domaće kompanije da se predstave svetu na izložbi u Dubaiju, od oktobra ove do kraja marta sledeće godine.\nZahvalio je Vladi Srbije što je omogućila povoljne uslove boravka i besplatan avio-prevoz svim domaćim privrednicima tokom trajanja Svetske izložbe koja će se održati pod sloganom „Povezivanje umova, stvaranje budućnosti“.


SEEbiz.eu / BA / Đilas: Vesić svakim potpisom na gradske dokumente krši zakon\nDragan Đilas Goran Vesić Poljoprivredna korporacija Beograd Savez za Srbiju Zoran Radojičić\nDatum objave: 24.09.2018. - 19:17:25\nBEOGRAD - Jedan od lidera Saveza za Srbiju Dragan Đilas izjavio je danas da čeka odgovor Radio-televizije Srbije (RTS) na zvaničan dopis koji im je uputio zahtevajući gostovanje u programu javnog servisa kako bi odgovorio na navode zamenika gradonačelnika Gorana Vesića iznete na RTS-u.\n"Obično se povodom prvih 100 dana vlasti govori o tome šta je uradjeno, a mi ćemo govoriti šta su građani Beograda izgubili. Izgubili su Poljoprivrednu korporaciju Beograd (PKB) i više od 20.000 hektara zemlje, izgubili su glavnu Železničku stanicu i umalo su izgubili glavnu Autobusku stanicu", naveo je Đilas.\nOn je dodao i da su gradjani "izgubili" gradonačelnika Beograda Zorana Radojičića koji je, po njegovim rečima, sprečen ili odsutan u obavljanju 95 odsto svojih zaduženja, čime se "unižava ta izuzetno važna funkcija", a dodao je i da Vesić svakim potpisom ma gradske dokumente krši zakon.\n"Podsetiću da po zakonu i statut Grada Beograda zamenik gradonačelnika može da potpisuje rešenja samo kada je gradonačelnik odsutan", rekao je Đilas i dodao da će na sutrašnjoj sednici gradske Skupštine "videti da li je Vesić nešto potpisivao".\nPotpredsednik Narodne stranke Nikola Jovanović je naveo da je Savez za Srbiju zabeležio 36 primera u čemu su sve gradjani bili uskraćeni u prvih 100 dana gradske vlasti.\nOn je dodao i da je izgradnja metroa postala prioritet za 2027. godinu, a da je umesto toga prioritet tunel koji će spajati "Beograd na vodi" i Palilulu, kao i da se ispostavilo da spalionica djubreta u Vinči neće spaljivati postojeći materijal sa deponije.


Ka lakšoj i jeftinijoj proizvodnji rakije › Made-in-Germany.rs\nNovi zakon će srpskim proizvođačima jakih alkoholnih pića omogućiti da se bave ovom delatnošću uz jednostavnije uslove i manje troškove, zbog čega će biti konkurentniji na stranim tržištima.\nNa javnoj raspravi u Privrednoj komori Beograda istaknuto je da cilj novih zakonskih rešenja u ovoj oblasti jeste smanjenje nivoa sive ekonomije i povećanje broja registrovanih proizvođača, uz maksimalno uvažavanje parametara kvaliteta i bezbednosti proizvoda. Takođe je naglašeno da će novim zakonom Srbija postići harmonizaciju sa evropskim propisima u toj oblasti, a geografska oznaka će biti regulisana na potpuno novi način, prenosi agencija „Tanjug“.\n– Geografska oznaka će iz individualnog prava preći u kolektivno, a novim zakonom je propisan postupak zaštite. Tako ćemo stvoriti mogućnost da jaka alkoholna pića iz Srbije dobiju novu vrednost i dodatni kvalitet kojim će se isticati na tržištu u odnosu na ista takva pića iz okruženja. Nova zakonska rešenja su usmerena ka pojednostavljivanju pravila za registraciju proizvođača i samu proizvodnju. Fizičkim licima će biti omogućena proizvodnja sirovina za jaka alkoholna pića, pri čemu će samo registrovani proizvođač moći da plasira na tržište jaka alkoholna pića za neposrednu ljudsku potrošnju – objasnio je Milan Čuprić, rukovodilac grupe za biljnu proizvodnju i preradu biljnih proizvoda Ministarstva poljoprivrede.\nIvan Urošević, predsednik Grupacije proizvođača rakije u Privrednoj komori Beograda, smatra da će novi zakon „malo bliže i bolje urediti ovu oblast“ i proizvođačima pre svega omogućiti da se mnogo lakše bave ovim poslom.\n– Ključne izmene su to što je malim proizvođačima omogućeno da bez velikih nameta uđu u proizvodnju i postepeno je unapređuju. Proizvođači su obavezni da proizvedu zdravstveno bezbedan proizvod i oni su u potpunosti odgovorni za svoj proizvod i kvalitet. Do sada je postojala velika sirovinska baza, a ona je fizičkim licima omogućavala obimnu proizvodnju koja nije mogla ni na jedan način da uđe u redovne tokove, jer nije bilo dozvoljeno da se od takvih otkupi sirovina kao poluproizvod – objasnio je Urošević.\nPo njegovim rečima, ovim zakonom se i to menja i vraća na neke prethodne zakone koji su „bili jako dobri i važili kada je ova oblast doživela procvat“. Kako kaže, svakom je omogućeno da se bavi proizvodnjom u određenom vidu i segmentu, a u zavisnosti od stepena i kvaliteta on mora da ispunjava određene uslove.\n– Registrovani proizvođači mogu da budu preduzetničke radnje i pravna lica, i samo oni smeju da stavljaju jaka alkoholna pića u promet kao gotov proizvod u originalnom pakovanju, a svi ostali mogu da se bave proizvodnjom poluprozivoda – naveo je Urošević.\nSrpska vina i rakije nižu svetske medalje za kvalitet\nSutra počinje beogradski Sajam etno hrane i pića\nOd MiG na 15/07/2015 / Investicije, Poljoprivreda, Prehranbena industrija, Proizvodnja, Trgovina, Zanatstvo / Ostavite komentar\nBerlin je nemački "Fintech" epicentar


Zdravlje – Strana 5 – RTV Brus\nU bruskom Domu zdravlja nastavlja se masovna imunizacija. Prema poslednjem izveštaju, na teritoriji opštine Brus do sada su, prvom dozom vakcinisana 4.906 lica, što je 43,01 odsto stanovništva, a obe doze primila su 4.367 što je 38,29 odsto od ukupnog broja stanovnika bruske opštine.\nU toku je sezona polenskih alergija\nPovećan procenat alergena u vazduhu u ovom periodu godine i toplo vreme koje pogoduje raznošenju polena, utiču na učestalije alergijske reakcije. Alergija je posledica poremećaja imunološkog sistema, do koje, prema rečima doktorke Doma Zdravlja Brus Marije Antić, dolazi kada organizam, inače neškodljive materije iz okruženja počinje da doživljava kao opasnost.\nRaste broj vakcinisanih na teritoriji Rasinskog okruga\nNa teritoriji Rasinskog okruga prema poslednjim podacima, prvom dozom vakcinisano je 65.574 osoba, a revakcinisano 52.774. Prema poslednjem izveštaju, na teritoriji opštine Brus do sada je prvom dozom vakcinisano 4.339 lica što predstavlja 38,04 odsto stanovništva, dok je drugu dozu primilo 3.552 lica, odnodno 31,14 odsto od ukupnog broja stanovnika\nPrethodna strana 1 … 3 4 5 6 7 … 16 Sledeća strana


Nova škola čeka državu - Ozon Media\nSremska Mitrovica – Projekat za izgradnju nove osnovne škole „Dobrosav Radosavljević Narod“ u Mačvanskoj Mitrovici je završen, kao i konverzija zemljišta, a 480 đaka od nove škole deli samo novac.\nPrema rečima Slađana Papić, direktora ove škole sve što je bilo u njegovim rukama, kao i u rukama gradske uprave je odrađeno i završeno, sada se samo čekaju sredstva od države i gradnja nove škole može da počne. Grad je do sada obezbedio sredstva za izradu projektne dokumentacije, komunalno opremanje i ideejna rešenja.\nPapić je objasnio da se projekat izgradnje nove škole na mestu sadašnje sastoji iz dve faze. Prva faza obuhvata rušenje fiskulturne sale i kabineta za tehničko obrazovanje i početak izgradnje nove škole na tom mestu. Nakon završetka ove faze čija vrednost radova se procenjuje na 246.240.000,00 dinara, počela bi druga faza koja obuhvata rušenje ostatka zgrade postojeće škole, izgradnju fiskulturne sale, kabineta za tehničko, kuhinje, trpazarije, produženog boravka. Vrednost izrade ovog dela radova je procenjen na 123.120.000,00 dinara, što bi značilo da ukupan projekata izgradnje nove škole na mestu postojeće iznosi 369.360.000,00 dinara.\nŠkola u Mačvanskoj Mitrovici je izgrađena kao privremeni objekat 1963 godine, a trenutno se nalazi u jako lošem stanju. Najveću opasnost po zdravlje učenika, nastavnika, kao i svih drugih koji u njoj borave duži vremenski period predstavljaju azbestne ploče od kojih je škola napravljena. U ovoj školi nastavu prati oko 480 učenika.\nPonovo saobraćaju đačke autobuske linije\nSubvencije za samozapošljavanje i dvodnevna obuka


japan – Page 2 – AGRO VESTI by agronews.rs\nHome Tag japan (Page 2)\nPoljoprivredni proizvodi – srpski adut za Japan\nJedna od osnovnih specifičnosti japanskog tržišta je da je to veoma zahtevno i probirljivo tržište sa jakom kontrolom uvoznih proizvoda i, po potrebi, primenom necarinskih barijera. Šta možemo da izvezemo na takvo tržište, a kakve investicije da privučemo?\nJapan je danas počeo sa uništavanjem oko 90.000 pilića i druge živine kako bi sprečio novo izbijanje epidemije vrlo zaraznog ptičjeg gripa koji izaziva virus H5, saopštili su zvaničnici te zemlje.\nCopa & Cogeca underline importance of trade to improve critical situation on EU agricultural markets\nIn a meeting with EU Trade Commissioner Cecilia Malmstrom, Copa & Cogeca Presidents underlined the importance of trade to improve the critical situation on EU agricultural markets, and highlighted the need for a free trade deal with Japan in the next six months.\nZa jedan grozd 7.500 evra\nJedan grozd japanske sorte grožđa prodat je za rekordnih milion jena (7.460 evra), ili 287 evra po zrnu, što je prilično skupo čak i za Japan, gde je voće luksuz.\nJapan hoće vojvođansku hranu\nDomaći prehrambeni proizvodi imaju kapacitet za izlazak na strana tržišta, a interesovanje za uvoz hrane iz Vojvodine pokazali su i predstavnici japanskih kompanija, saopšteno je u Novom Sadu povodom završetka programa za povećanje konkurentnosti u prehrambenoj industriji Vojvodine.\nVi spavate, robot vam bere jagode\nRobot koji bere jagode dok poljoprivrednici spavaju predstavljen je u Japanu, a kreator kaže da bi on mogao da smanji obim posla poljoprivrednika za dve trećine


„Dani Deda Mraza – bečejske zimske čarolije“: Veselo i šareno na Pogači\nTuristička organizacija opštine Bečej u saradnji sa opštinom od 26. do 30. decembra organizuje „Dane Deda Mraza – bečejske zimske čarolije“.\nSednica SO Bečej: U utorak novi budžet\nOpštinski budžet za 2018. godinu trebalo bi da bude usvojen na sednici Skupštine opštine Bečej 26. decembra.\nPušten u rad novi rendgen u Domu zdravlja: Za godinu i po dana i radiolog u Bečeju\nNovi rendgen aparat upravo je postavljen na radiološkom odeljenju u centralnoj zgradi Doma zdravlja i već je u upotrebi, rečeno je u sredu novinarima u zgradi Doma zdravlja.\nPregovori o prodaji kompanije „Viktorija grupa“: Miodrag Kostić zainteresovan za „Sojaprotein“\nTokom nedelje u medijima je objavljena informacija da je kompanija „MK grupa“ jedna od zainteresovanih firmi za kupovinu „Viktorija grupe“, a kako pišu Novosti, u trci su još dve kompanije sa kojima se takođe vode razgovori. Budući kupci pregovaraju i sa bankarima, koji su uključeni u finansiranje „Viktorija grupe“, piše list.\nNova pešačka staza do Zelenog korzoa\nU delu Zelene ulice, od Novosadske ulice do Zelenog korzoa, pre nekoliko dana je započeta rekonstrukcija pešačke staze, koju zajednički finansiraju opština sa 4,7 miliona dinara i Ministarstvo privrede sa 3,3 miliona.\nPeti Be:femon: „Dnevnik jednog luđaka“\nDečja nedelja u Bečeju od 2. do 6. oktobra: Za radost svakog deteta\nNov asfalt u Zmaj Jovinoj ulici: Oprezno zbog radova


Početna » Vesti » Politika » Server: Mogući su neki dogovori o Trepči i Gazivodama\nNije realno očekivati da će 4. septembra u Beloj kući biti potpisan neki sveobuhvatan sporazum o normalizaciji odnosa Beograda i Prištine.\nDve strane i dalje imaju suprotna gledišta – za Albance na Kosovu to bi značilo da Srbija prizna Kosovo, na šta srpski zvaničnici nikako ne pristaju, kažu za Danas izvori iz diplomatskih krugova i stručnjaci za Zapadni Balkan, komentarišući predstojeći sastanak predsednika Srbije Aleksandra Vučića i kosovskog premijera Avdulaha Hotija.\nNaši sagovornici ističu da aktuelna američka administracija smatra da je važno unaprediti ekonomsku saradnju dveju strana „dok se čeka na postizanje sveobuhvatnog dogovora“, pa će zato ekonomija i biti glavna tema „na stolu“.\nDiplomate ukazuju da se ovog leta činilo da Evropska unija ponovo preuzima primat u pregovorima o Kosovu, ali se SAD organizovanjem sastanka u Vašingtonu „vraćaju u igru“.\n„Uverenost EU da ima glavnu ulogu u sporu Srbija-Kosovo sledi dobro poznatu shemu intervencija po kojoj Evropljani tvrde da imaju rešenje za neki problem, insistiraju da se Amerikanci ne mešaju, a zatim kada oni ne postignu rešenje bude neophodno da se Amerika ponovo uključi“, naglašavaju izvori Danasa.\nDanijel Server, profesor vašingtonskog Univerziteta Džons Hopkins, ukazuje za Danas da „nije sasvim siguran“ da li će biti nešto potpisano na sastanku u Vašingtonu, ali ne isključuje mogućnost da budu postignuti „neki sporazumi u ekonomskom domenu, uključujući onaj o Trepči i Gazivodama“.\n– Takođe, moguć je dogovor o specijalnim ekonomskim zonama duž granice između Kosova i Srbije. Sumnjam da će biti sporazuma o većim političkim pitanjima koja se odnose na normalizaciju odnosa, jer se stiče utisak da Beograd nije voljan da prizna Kosovo kao nezavisno i suvereno, a Priština ne može da prihvati ništa manje od toga. Premijer Hoti ima malu većinu u parlamentu i ne želi da rizikuje prevremene izbore, na kojima bi gotovo sigurno ubedljivo pobedio bivši premijer Kurti, smatra Server.\nUpitan da li očekuje nekakav dogovor Beograda i Prištine u Beloj kući, Špetim Gaši, potpredsednik Saveta za inkluzivno upravljanje, kaže za Danas da „i dalje nije jasno ali da se stiče utisak“ da će učesnici sastanka „pretvoriti u sporazume tri pisma o namerama – o vazdušnoj liniji, auto-putu i železnici, koja su srpski i kosovski predstavnici potpisali pre osam meseci“.\n– Ukoliko oni pronađu novac za ove projekte ili za neke druge sporazume koje će možda potpisati, biće to važni koraci u pravcu normalizacije, ali ako ovi sporazumi ostanu samo „na papiru“, neće biti relevantni, konstatuje Gaši.\nPodsetimo, pod okriljem Ričarda Grenela, specijalnog izaslanika predsednika SAD za dijalog o Kosovu, predstavnici Beograda i Prištine potpisali su početkom godine u Mihnenu izjave o namerama za uspostavljanje železničke veze i auto-puta Beograd-Priština. Prethodno je potpisano pismo o namerama sa kompanijom „Lufthanza“ o obnovi avio-linije Beograd-Priština.\nSAD se „unapred raduju“\n„Sjedinjene Države se unapred raduju ovom značajnom razgovoru sa predsednikom Srbije Vučićem i premijerom Kosova Hotijem. Verujemo da je napredak u oblasti privrednih pitanja, uključujući otvaranje novih radnih mesta i postizanje ekonomskog rasta, prvi korak u unapređivanju mirovnog procesa“, poručio je u pisanoj izjavi za Radio Slobodna Evropa portparol Nacionalnog saveta za bezbednost Džon Uliot.\nAleksandar VučićAvdulah HotiBela kućaDanijel ServerDijalog Beograda i PrištinegazivodeSADTrepčaBeogradVašington


MANS: Bojanić i MKI nastavljaju da namještaju koncesiju Careviću – Portal Luca\nMANS: Bojanić i MKI nastavljaju da namještaju koncesiju Careviću\n– Nakon sprovedene javne rasprave, u MKI sada tvrde da Carević nije inicijator izrade koncesionog akta, te da će taj dio dokumenta „biti usklađen sa onim što je činjenica“, odnosno da se akt donosi na osnovu Plana davanja koncesija. Ipak, ministra Bojanića i MKI demantuje dokument koji su stavili na javnu raspravu prije mjesec dana, a u kome se vidi da je upravo kompanija Carevića „Carinvest“ bila inicijator izrade koncesionog akta, ali i da je upravo na inicijativu Marka Carevića izvršena dopuna Plana davanja koncesija za detaljna geološka istraživanja i eksploataciju mineralnih sirovina za 2021. godinu – objašnjavaju oni.\n– Pored toga, za izradu predloga konsesionog akta MKI je koristilo dokumentaciju kompanije „Carinvest“, što ovu kompaniju diskvalifikuje iz učešća u javnom nadmetanju za ovu koncesiju. Naime, u dokumentu MKI-a, u dijelu koji se odnosi na rezerve kamena, navodi se da je proračun rezervi na toj lokaciji urađen na osnovu Elaborata koji je 2018. godine rađen za potrebe kompanije „Carinvest“. Zakon o koncesijama u članu 18. navodi na pravna ili fizička lica koja su pružala pomoć u izradi koncesionog akta, ne mogu učestvovati kao ponuđači u postuku davanja te koncesije – dodaju oni.\n– Način na koji MKI postupa u ovom poslu, ignorisanje upozorenja civilnog sektora i Zaštitnika imovinskog pravnih interesa, te očigledno kršenje Zakona o koncesijama, imaju sva obilježja takozvanih dilova prethodne vlasti kojima su pustošeni resursi ove zemlje – ocijenili su oni.\n– Vladu Crne Gore pozivamo da bez odlaganja stavi van snage odluku o koncesionom aktu, dok do kraja ne budu definisane sve činjenice vezane za ovaj posao – zaključili su iz MANS-a.


Bojan Stojadinović: U politici, ne u stranci - Glas Šumadije\nNaslovna > Politika > Bojan Stojadinović: U politici, ne u stranci\n20/09/2020 20/09/2020 4252 komentara na Bojan Stojadinović: U politici, ne u stranci\nNa konferenciji za novinare, na kojoj su najavili da će delovati kao Kragujevačka opozicija, Milan Urošević (SPO) i Veroljub Stevanović (Zajedno za Šumadiju) rekli su da je saradnja u Kragujevcu moguća samo sa „pravom opozicijom“.\nNa pitanje – ko je prava opozicija, Milan Urošević je rekao da može da govori o „pojedinicima“:\nTo je Bojan Stojadinović, nekada član Zajedno za Šumadiju. Njegova pomoć kragujevačkoj opoziciji bi bila dragocena. Njemu je mesto u politici. To ne bi mogli da budu oni koji u zavisnosti od trenutnih ambicija i aspiracija biraju poziciju i stranu. I tu pre svega mislim na Demokratsku stranku i njihove bivše članove.\nStojadinović, koji je nakon napuštanja Zajedno za Šumadiju bio aktivan u Šumadijskoj regiji i Pokretu slobodnih građana, a iz politike se povukao zbog neslaganja sa Regijom na temi bojkota izbora, na pitanje Glasa Šumadije – da li se vraća u politiku, kaže:\nSvakako prija kada vidiš da ljudi cene ono što ste uradili u poslu kojim ste se bavili više od jedne decenije, ali odluka da se više ne bavim aktivno politikom je i dalje nepromenjena.\nKaže da će nastaviti da, kao kolumnista i politički analitičar, sarađuje sa portalom InfoKg, a najavljuje će sa nekada visokom funkcionerom Zajedno za Šumadiju, Sašom Milenićem, „kroz formu nevladinog sektora“ učestvovati u građenju i ojačavanju građanskog demokratskog društva.\nPlaniramo da kroz otvaranje bitnih tema, organizacije debata, okruglih stolova, seminara i edukacija političkih kadrova kako opozicionih tako i vladajućih partija, svoje političko iskustvo prenosimo generacijama koje će se u narednom periodu baviti politikom i javnim poslom, kaže Stojadinović.\nTagovi: Bojan Stojadinović Kragujevac Milan Urošević Saša Milenić Zajedno za Šumadiju\nNije do para, već do nemara – Sinhronizujte lavove u Velikom parku\n20/09/2020 u 09:19\nBojanovi politički stavovi su otvoreno opozicioni i on ni na koji način ne može pomoći samoproklamovanoj, Verkovoj i Milanovoj, „Kragujevačkoj opoziciji“. Razlog tome je njihova stalna težnja (još od lokalnih izbora 2016 godine) da uđu u naprednjački voz i postanu deo lokalne vlasti u KG. To jeste legitiman politički cilj ali on nema veze sa opozicionim delovanjem. Preciznije rečeno, njihovo insistiranje na opozicionom karakteru političkih ciljeva za koje se zalažu predstavlja vređanje inteligencije većine građana Kragujevca. To se pre svega odnosi na potpuni izostanak kritike naprednjačkog režima u Srbiji kao i neprisustvovanje i nedavanje podrške građanskim protestima organizovanim protiv Vučića i naprednjačke vlasti. To i nije čudno kada je Milan u pitanju jer je on poslanik vladajuće većine u Narodnoj skupštini RS, a njegov SPO je deo vladajuće naprednjačke koalicije u Srbiji. Međutim Verkovi pokušaji poslednjih godina da se nekako „podvuče“ Vučiću pod kožu (i dobije mrvicu vlasti na lokalu) predstavljaju njegov potpuni politički sunovrat i obezvređivanje svega pozitivnog što je uradio za grad.\n21/09/2020 u 13:44\nO opoziji: „To ne bi mogli da budu oni koji u zavisnosti od trenutnih ambicija i aspiracija biraju poziciju i stranu“ – rece neko ko se pokazao bas kao takav.\nBojane, ne bi trebalo da budes ponosan na hvale ovakvih persona.


U okviru projekta „Jačanje sestrinstva u Bosni i Hercegovini“, izrađen je Priručnik standardnih operativnih postupaka u sestrinstvu za sekundarni i tercijarni nivo zdravstvene zaštite. Standardne operativne procedure (SOP) su pisane upute za medicinske sestre-tehničare u kojima se detaljno opisuje način na koji treba da se obavi određeni zadatak. Zahvaljujući njima, smanjuje se mogućnost greške, povećava efikasnost rada i osigurava ujednačen kvalitet i sigurnost usluga koje pružaju pacijentima medicinske sestre-tehničari.\nFondacija „Fami“ je donirala 20 priručnika Zavodu za rehabilitaciju „Dr Miroslav Zotović“ u Banjaluci, ustanovi koja je još 2015. god. stekla status sertifikovane zdravstvene ustanove. Ispunjenje Bolničkih standarda kvaliteta i sigurnosti usluga bilo je moguće samo uz ogroman doprinos medicinskih sestara-tehničara u izradi i implementaciji dokumenata iz oblasti zdravstvene njege i drugih dokumenata sistema upravljanja kvalitetom.\nDonacija priručnika je još jedan korak ka ispunjenju opšteg cilja Projekta - da se unaprijede zdravstveni ishodi u RS poboljšanjem kvaliteta usluga medicinskih sestara/tehničara.


Slovenačka Levica traži da vlada ponudi azil Asanžu - IndeksOnline.rs\nNaslovna EXTRA Slovenačka Levica traži da vlada ponudi azil Asanžu\nSlovenačka Levica traži da vlada ponudi azil Asanžu\nLJUBLJANA – Slovenačka Levica (L), stranka koja osigurava parlamentarnu većinu manjinskoj vladi premijera Marjana Šareca, ali nije deo vladajuće koalicije već s njom sarađuje, predložila je u petak da Slovenija ponudi politički azil osnivaču Vikiliksa Džulijanu Asanžu, a njegovo hapšenje i otkazivanje azila u ekvadorskoj ambasadi u Londonu nazvala sramotnim činom.\nPredsednik njenog zastupničkog kluba Matej Vatovec javno je pozvao vladu da “učini sve u njenoj moći” da spreči izručenje Asanža SAD, gde osnivaču Vikiliksa, kako je kazao, preti doživotna robija ili čak smrtna kazna “zbog otkrivanja američkih ratnih zločina”.\nStranka je u izjavi za javnost navela da bi slovenačka vlada zbog toga trebalo da mu ponudi politički azil u Sloveniji.\n“Opravdano sumnjamo da bi Asanžovo suđenje u SAD-u bilo pravedno, a povlačenje azila koji je povukla ekvadorska vlada i postupak britanske policije su sramotni. Predstavljaju kršenje ljudskih prava i međunarodnog prava i ugrožavaju slobodno i nezavisno novinarstvo. To je ujedno i jak napad na pravo javnosti da ima uvid u delovanje vlada i njihovih agencija koje ograničavaju slobodu pojedinca”, navela je u izjavi slovenačka stranka Levica (L).\nDžulijan Asanž objavio je pre sedam godina na hiljade tajnih američkih dokumenata nakon čega je sve do juče uspevao da izbegne bes Sjedinjenih Država u ekvadorskoj ambasadi u Londonu.\nKada je 2012. od tadašnjeg ekvadorskog predsednika dobio diplomatski azil, Asanž je bio smatran simbolom progona slobode izražavanja i adutom za “progresivne vlade” Latinske Amerike koje pružaju otpor Sjedinjenim Državama. Osnivač Vikiliksa na kraju je ipak postao žrtva borbi za vlast koje potresaju ovu malu južnoameričku zemlju, pa mu je sadašnji predsednik Ekvadora Lenin Moreno uskratio diplomatski azil i oduzeo ekvadorsko državljanstvo, prenosi Hina.


Rampa na uvoz polovnjaka: Više od milion automobila ne ispunjava eko-standarde evro 3 i 4 - Radio Televizija Novi Pazar\nNovember 7, 2019 Jasmina Petlaca 345 Views\nZa manje od četiri godine Srbija je uvezla više od 500.000 polovnih vozila i platila ih najmanje milijardu evra, pišu “Novosti”.\nKako pišu “Novosti”, vozni park u našoj zemlji u proseku je stariji od 17 godina.\nPovodom izjave predsednika Srbije Aleksanda Vucića da se razmatra zabrana uvoza vozila evro3, list navodi da su tipovi automobila sa ovim standardom motora počeli da se proizvode 2000. i sa proizvodnih traka su silazili do 2005, kada je uveden evro4 koji je važio od 2006. do 2009.\n“Ovi automobili čine oko 60 odsto svih registrovanih vozila. Mora da se zabrani uvoz krševa, ne samo sa evro 3 veći i sa evro 4 motorom”, smatra Miloš Petrović, predsednik Srpske asocijacije uvoznika novih vozila.\nTo u praksi znači da vozači u Srbiji ne bi imali nikakav problem da i ubuduće voze svoje automobile sa evro 3 standardom motora, ali bi bio zabranjen uvoz tih polovnjaka u našu zemlju, napominju “Novosti”. Shodno pravilniku o tehničkim pregledima vozila koji je stupio na snagu 2018, vlasnicima je ostavljen rok od tri godine da svoje automobile dovedu u sklad sa eko normama važećim u trenutku proizvodnje.\nSlovo zakona kaže da 2021. nijedno vozilo koje ima emisiju štetnih gasova veću od propisane za taj model neće moći da bude registrovano. Prema nezvaničnim podacima do kojih su došle Novosti, čak 1,2 miliona vozila, od nešto više od dva miliona registrovanih prošle godine, ne ispunjavaju ovaj propis i 2021. ne bi mogla da prođu tehnički pregled.\n← DINAR STABILAN: Evro danas 117,47 po srednjem kursu\nViše od 7.000 tinejdžera počinilo ubistva, nasilje, pljačke… a ko je za to kriv? Za zločine maloletnika nije odgovarao nijedan roditelj! →


Pajtić: Transkript razgovora autentičan, ko me prisluškuje?\nNOVI SAD - Predsednik Vlade Vojvodine i lider DS Bojan Pajtić potvrdio je danas je transkript njegovog telefonskog razgovora sa Lidijom Udovički autentičan i zapitao ko ga prisluškuje.\n"Postavljam pitanje državnim organima ko i s kojim pravom prisluškuje predsednika Vlade Vojvodine i lidera najveće opozicione stranke", rekao je Pajtić na konferenciji za novinare u Novom Sadu ocenivši da država u kojoj se to događa "nije ni pravna, ni demokratska".\nPajtić je rekao da je shvatio da je priskuškivan kada je na sajtu Telepromtera video transkript njegovog razgovora sa Udovički, ali je dodao da je razgovor je voden prošle godine, zbog čega nije mgao da kaže tačan datum.\nNavode o korupciji iz pomenutog razgovora, naveo je odgovarajuići na pitanja novinara, nije želeo da iznosi u javnost jer je bio u pitanju privatni razgovor, a nije imao ni dovoljno dokaza.\nUpitan zatim ima li zakonsku obavezu kao funkcioner da obavesti nadležne ako dobije saznanja o nekim protivzakonitim radnjama, Pajtić je ponovio da se radilo o privatnom razgovoru i dodao da je Lidija Udovički u tom razgovoru rekla da će ona obavestiti nadležne.\n"U normalnoj državi ovo bi bila afera Votergejt, ali se to neće desiti u Srbiji. Zato postavljam dva pitanja Aleksandru Vučiću - ko me prisluškuje i po čijem nalogu", rekao je Pajtić na konferenciji za novinare.\nU transkriptu, koji je objavio portal Teleprompter, piše da se Lidija Udovicki žalila Pajtiću da joj je direktor JP Elektromreže Srbije i Vučićev kum Nikola Petrović tražio dva miliona evra kako bi se vetro-park američke firme "Continental Wind Partners" (u kojoj vlasnički udeo ima suprug Lidije Udovički) priključio na mrežu EMS-a.\n« Holanđani rade supervestacenje uzroka smrti Dade Vujasinović Ban i Nikolić: Stradanje srpske baštine bio bi zločin »


RTS :: Zdravo starenje počinje u vrtiću\nZdravlje Zdravo starenje počinje u vrtiću\nčetvrtak, 23. sep 2021, 12:56 -> 13:12\nPrvog dana oktobra se obeležava Međunarodni dan starijih osoba. U cilju podizanja svesti i znanja o problemima starih, Gerontološko društvo Srbije organizuje onlajn konferenciju „Dekada zdravog starenja“.\nKada kažemo zdravo starenje najčešće se pomisli na fizičku aktivnost, zdravu ishranu, celoživotno učenje, solidarnost i volontiranje u organizacijama civilnog društva, ali nije samo to zdravo starenje, naglašava gošća Jutarnjeg programa, Nataša Todorović, predsednica Gerontološkog društva Srbije i stručni saradnik Crvenog krsta Srbije.\n„Svetska zdravstvena organizacija je period od 2021. do 2030. godine proglasila za dekadu zdravog starenja koja podrazumeva četiri oblasti. To je najpre okruženje prilagođeno godinama. Znači pristupačnost usluga, dostupnost društvenih događanja, kulturnih događaja koji treba da budu prilagođeni svim generacijama, a ne samo starima. Kada imate dobro osvetljen park, to je dobro za stare, ali od koristi je i mladima“, napominje Todorovićeva.\nJedna od veoma važnih stavki ove dekade je i borba protiv ejdžizma, dodaje sagovornica Branka Veselinovića. Važno je da se borimo protiv stereotipa i predrasuda o starijim ljudima. Treća oblast je integrisana nega, odnosno da starijima bude dostupna prevencija, promocija, kurativa, rehabilitacija, pomoćne tehnologije, palijativna nega i nega na kraju života.\n„I četvrta, vrlo važna oblast je dugotrajna nega kod onih starih osoba koje su funkcionalno zavisne. Obezbediti im dostojanstveno starenje i podržati njihove porodice da adekvatno brinu o njima i na taj način obezbedimo ljudska prava starih“, naglašava predsednica Gerontološkog društva Srbije.\nDa bi se obezbedilo zdravo starenje veoma je važna zdrava ishrana, fizička aktivnost tokom života, solidarnost, celoživotno učenje, i to ne samo formalno obrazovanje, kao i socijalna uključenost.\n„Ukoliko ulažemo u zdravo starenje još od vrtića, duže ćemo i zdravije živeti“, naglašava Todorovićeva.\nDekada zdravog starenja\nU cilju podizanja znanja i informisanosti, Gerontološko društvo Srbije organizuje onlajn događaj „Dekada zdravog starenja“. Osim opšteg razmatranja tema vezanih za zdravao starenje, biće predstavljeno poslednje istraživanje o zdravlju starijih u Srbiji urađeno 2019. godine i upoređeno sa podacima iz 2013. godine koje je uradio Institut za javno zdravlje.\n„Recimo, znamo da 31,9 odsto starijih od 65 godina procenjuje svoje zdravlje kao dobro ili vrlo dobro, što je malo bolje nego 2013. kada je 22 odsto iznosilo takvu procenu. Međutim, 85 odsto ispitanika ima neku hroničnu bolest, što je nešto više u osnosu na prethodno istraživanje, a najčešća bolest je visok krvni pritisak koji ima 61 odsto starijeg stanovništva“, navodi Nataša Todorović.\nU trećem delu programa, predstavnici Gradskog zavoda za zaštitu zdravlja će govoriti o Kancelariji za starije i predstaviće primere dobre prakse u Beogradu.\nOvakve konferencije će se održavati svakog meseca, objašnjava Todorovićeva, a sledeća će biti posvećena ejdžizmu, dok će naredna govoriti o gradovima prilagođenim starijoj populaciji.\nPrava, usluge i servisi namenjeni starojoj populaciji postoje, ali treba imati u vidu da je pristup svemu tome mnogo lakši u Beogradu nego u unutrašnjosti Srbije.\n„Ako živite na selu, a nemate redovnu autobusku liniju kojom možete da odete do lekara, nemate nikog mlađeg da vam pomogne, to je nešto o čemu posebno moramo da vodimo računa“, naglašava gošća Jutarnjeg programa.\nPodrška porodici, nešto pred čime svi zatvaraju oči\nKada je starija osoba funkcionalno zavisna i kada je vezana za krevet, vrlo je teško brinuti o njoj, jer porodica nema podršku.\n„Ukućani rade, a neko treba da čuva tu stariju osobu. Potrebni su lekovi, pelene, neko ko će da nam pričuva majku ili oca dok odemo, bilo na more, bilo i sami kod lekara, a takve porodice nemaju podršku i to je ono gde sve države sveta, bukvalno, zatvaraju oči“, naglašava Todorovićeva.\nMnogo je porodica koje zaista brinu o svojim ostarelim članovima. Još uvek se razmatra inicijativa da se pelene za odrasle dobijaju na recept, jer se na taj način posredno smanjuje i trošak države, jer će biti manji pritisak na zdravstveni sistem ukoliko stari dobiju adekvatnu negu.\n„Ako se vi brinete o svojim roditeljima i rastrzani ste na hiljadu strana. Morate da radite, morate da idete po decu... To je vrlo, vrlo stresan posao, a niko ne dobija neku psiho-socijalnu podršku i nema organizovane te grupe samopomoći gde bi ljudi mogli da razmene svoja iskustva. Nismo ni svesni koliko je teško 24 sata sedam dana u nedelji brinuti o nekome, a da ne uđete u rizik od nasilja, da vičete i da budete nervozni. Zato je neophodna podrška i članovima porodice“, navodi na kraju gostovanja u Jutarnjem programu, Nataša Todorović, predsednica Gerontološkog društva Srbije.\n(petak, 24. sep 2021, 11:04) - anonymous [neregistrovani]\n(četvrtak, 23. sep 2021, 20:44) - anonymous [neregistrovani]


Ljajić: Srbi na KiM treba da se ponašaju kao Albanci 90-ih - Studio B\nPolitikaPolitika Pocetna 22. 10. 2018. 10:05:04\nSrbi na Kosovu i Metohiji i druge manjine, trebalo bi da se ponašaju kao Albanci 90-ih godina i da o svim elementarnim kršenjima ljudskih prava redovno izveštavaju relevantne međunarodne instutucije, izjavio je potpredsednik Vlade Srbije Rasim Ljajić.\nLajić je to rekao povodom poslednjeg napada na Srbe na Kosovu i Metohiji i dodao da to neće rešiti problem, ali svakako može da skrene pažnju na njihov težak položaj.\n„Bez ozbira što se ovaj svet dramatično promenio u odnosu na pre 10-20 godina, svako je osetljiv na ugrožvanje ljudskih, građanskih prava i čini mi se da bi političke i nevladine organizacije na KiM morale više o tome da vode računa“, rekao je Ljajić za TV Prva.\nIstakao je da cela atmosfera ukazuje da nismo blizu rešenja kosovskog pitanja i da ne postoji spremnost, niti demokratski legitimitet u Prištini koji bi mogao da „iznese“ pregovore.\n„Vidimo da je međunarodna zajednica, očigledno, zaokupljena nekim drugim problemima i sve to naslućuje da ćemo još relativno dugo čekati da to bude na dnevnom redu i da ozbiljno počne da se rešava kosovsko pitanje“, rekao je Ljajić.


Haška presuda je politička\nNa Kosovu se, zavisno od nacionalne pripadnosti, komentariše presuda Haškog tribunala da oslobodi odgovornosti bivšeg predsednika Srbije Milana Milutinovića i da na kazne zatvora od 15 do 22 godina osudi petoricu drugih optuženih. Političari se, međutim, uglavnom slažu u oceni da je haška presuda za zločine nad Albancima politička, jer je Milutinović oslobođen optužbe.\nZamenik premijera Kosova Hajredin Kuči kaže kako Vlada Kosova poštuje autoritet Haškog tribunala, koji je dokazao da je na Kosovu bilo ratnih zločina.\n„Vlada Republike Kosovo poštuje autoritet Međunarodnog suda za ratne zločine na prostorima bivše Jugoslavije. To je takođe jedna vrsta satisfakcije za mnogobrojne žrtve, za muke koje je narod Kosova pretpeo od ovih rukovodilaca. Mislimo da je to mogučnost da ljudi shvate da pravda na kraju dolazi na svoje mesto“, kaže Kuči, ističući da što se brže dogodi demistifikacija srpske politike, tim će veće biti šanse za mir i stabilnost u regionu i mogućnost pomirenja između naroda koji su dugo vremena bili ugnjetavani od srpske agresivne i genocidne politike.\nPotpredsednik Alijanse za budućnost Kosova Ahmet Isufi ocenjuje da se radi o političkoj presudi pošto je odgovornosti oslobođen Milan Milutinović, dok su kazne izrečene drugim optužima, prema njemu, manje od zasluženih.\n“Mi smatramo da je bilo političkih uticaja na Haški tribunal, jer osloboditi predsednika Srbije, države koje je izvršila genocid, zločine i masakre na Kosovu, najbližeg saradnika Slobodana Miloševića je stvarno nonsens. Ovi drugi su osuđeni kao da su bili obični kriminalci. Međutim, na Kosovu je Srbija delovala kao država, kroz policijski i vojni aparat i zato su oni trebalo da dobiju najveću kaznu koju predviđa Haški tribunal“, kaže Isufi.\nOdluku Haškog tribunala nerealnom ocenjuje i izvršni direktor Odbora za zaštitu ljudskih prava i sloboda na Kosovu Behxhet Shala:\n„Odluka suda je nerealna. Nije ni približno u skladu sa delima za koje su optuženi. Sama činjenica da je oslobođen Milan Milutinović govori da se Haški tribunal nije potrudio da pravdu dovede do kraja, nije bio zainteresovan da nadoknadi porodice koje su stradale tokom rata. Na neki način, veoma sam siguran, politički se uticalo, da se napravi ravnoteža, izjednačavajući Srbe optužene sa albanskim optužneiicima kako bi se ovim suđenjem okončalo sve što se dogodilo na Kosovu“, rekao je Shala.\nI predsednik Izvršnog odbora SNV Kosova Dragan Veljić ocenjuje da je odluka tribunala u Hagu politička:\n„Haški tribunal ustvari ima dvostruke aršine i sve što se događalo oko Haškog tribunala sigurno je da ima jaku dozu politčkog a ne pravnog. Isto tako i ove presude imaju otprilike taj cilj ali nadam se da će ipak to biti u okviru pravnog a ne političkog“, kaže Veljić.


Ljiljana Jakšić - Humanitarna akcija dodele besplatnih VTO Uskrs 2015. - Specijalna bolnica Beograd\nLjiljana Jakšić – Humanitarna akcija dodele besplatnih VTO Uskrs 2015.\nHumanitarnu uskršnju akciju Specijalne bolnice “Beograd” u Dečjem kulturnom centru svojim prisustvom i rečima podržala je i glumica Ljiljana Jakšić zajedno sa svojom jednoipogodišnjom ćerkicom Darijom. Glumica je Dariju dobila zahvaljujući vantelesnoj oplodnji koju je uradio tim Specijalne bolnice “Beograd” u 52. godini.\nLjiljana je poručila svim prisutnim parovima da je najvažnije da istraju u želji da se ostvare kao roditelji i značaju podrške okoline.\nBolnica “Beograd” u svakoj humanitarnoj akciji izvlači jedan par kome dodeljuje besplatan program vantelesne oplodnje, a kao član “Baby kluba” učestvuje i sa trećinom sredstava za svaku sledeću vantelesnu oplodnju koju podrži i neka druga organizacija. I ovoga puta to je bio “Miter international”, pa su dodeljena dva besplatna programa. U ovoj akciji vantelesnu oplodnju kao uskršnji dar dobili su bračni parovi Vulić i Petrović, koji su svoju radost podelili sa svim prisutnim parovima i gostima.\nBeograd, 5. april 2015.


Francuska : Danas otvorena granica sa susednom zemljom. Sa Italijom od srede\nSvi željno iščekuju da se granice otvore kako bi ponovo u Evropi nesmetano krenuo saobraćaj robe i ljudi. Oko 15.juna će Evropska unija dati svoj stav o narednom periodu i neke detalje u vezi letnjeg odmora. Ipak, činjenica je da Evropska unija ni u ovome nije jedinstvena jer svaka zemlja otvara granice kako joj je volja.\nDa vas podsetimo da je do danas granica između Francuske i Nemačke zatvorena a da u Nemačku mogu ući samo Francuzi koji tamo rade ili Srbi ako su u tranzitu. Iz Nemačke u Francusku za sada mogu ući svi oni koji imaju boravišnu dozvolu ili francusko državljantsvo.


SAD: Vazdušni napadi u Siriji — pitanje nacionalnog interesa - Sputnjik Srbija\n15:24 27 Jun 2019\n10:30 02.06.2018 (osveženo 10:38 02.06.2018) Preuzmite kraći link\nPortal navodi da je Ministarstvo u petak predstavilo izveštaj na 22 stranice koji objašnjava napade američke vojske na Siriju. U izveštaju se navode teze da su vazdušni napadi imali za cilj održavanje stabilnosti u regionu, sprečavanje humanitarne katastrofe i zadržavanje neprijatelja od upotrebe hemijskog oružja.\nOsim toga, Ministarstvo se poziva na presedane sa izvođenjem vazdušnih napada po odluci prethodnih američkih predsednika bez odobrenja Kongresa. Konkretno se kao primeri navode napadi u Libiji i Jemenu za vreme Baraka Obame.\nOvo objašnjenje za napade izazvalo je talas kritike u Kongresu. Senator demokrata iz države Virdžinija Tim Kejn nazvao je izjavu Ministarstva pravde „besmislicom“. On smatra da je nonsens da predsednik može u bilo kom trenutku da primeni pojam „nacionalni interes“ da bi objasnio vojnu agresiju i na taj način zaobišao Kongres.\nČlan predstavničkog doma Adam Šif takođe je pozvao Kongres da pruži oštar odgovor na ovakve poteze, jer, kako je rekao, takva demonstracija sile vodi ka beskrajnom ratu.\n„Halo, kongresmeni, Pens ovde — počinju udari!“\nSjedinjene Američke Države, Velika Britanija i Francuska izvele su 14. aprila ujutru raketne napade na objekte sirijske vlade, koji su, po njihovom mišljenju, korišćeni za proizvodnju hemijskog oružja. Predsednik Rusije Vladimir Putin nazvao je ove napade aktom agresije na suverenu državu, a osim toga, ni ruski vojni eksperti ni lokalni stanovnici nisu potvrdili činjenicu o hemijskom napadu koji je bio izgovor za napade.\nSirijske vlasti su više puta izjavljivale da nikada nisu koristile hemijsko oružje protiv civila i terorista i da je čitav hemijski arsenal izvezen iz zemlje pod kontrolom Organizacije za zabranu hemijskog oružja (OZHO).\nKongres nije odobrio napad: Trampova odluka je nelegalna\nvazdušni napad, Ministarstvo pravde SAD, Sirija, SAD


Iz Ministarstva poljoprivrede, šumarstva i vodoprivrede Republike Srpske saopšteno je da zakoni o hrani, veterinarstvu i poljoprivredi, za koje je ministar spoljne trgovine i ekonomskih odnosa BiH Mirko Šarović juče rekao da ih je uputio u proceduru, nisu do kraja usaglašeni, iako su predstavnici Srpske u okviru radnih grupa insistirali da budu unesene primjedbe Vlade.\n“Ako bi se u narednom periodu i desilo da dođe do zabrane izvoza mlijeka, institucije Republike Srpske ne bi mogle da snose nikakvu odgovornost, jer su svojim djelovanjem bile usmjerene na pronalaženje rješenja koje bi bilo prihvatljivo i u najboljem interesu poljoprivrednih proizvođača”, navode u Ministarstvu.\nU saopštenju napominju da je uslov EU, kada je riječ o izvozu mlijeka, propisivanje jasne podjele nadležnosti i komandnog lanca, pa donošenje rješenja samo u zakonu na nivou BiH nije uslov sam po sebi i nije kompletno rješenje.\n“Rješenje koje BiH mora da usvoji i provede po pitanju komandnog lanca u službenim kontrolama mora biti u skladu sa ustavnim uređenjem i da obuhvata sve nivoe vlasti, a da li će to biti u okviru jednog ili tri zakona to je stvar unutrašnjeg uređenja”, ističu u resornom ministarstvu.\nIz Ministarstva poljoprivrede napominju da Republika Srpska po tom pitanju predlaže i insistira da se uvažavaju institucije i poštuje hijerarhija nadležnosti između organa svih nivoa BiH, dakle nivoa BiH i entiteta.\n“Zakoni, sami po sebi, nisu uslov EU već sistem koordinacije i Republika Srpska neće dozvoliti da se data situacija koristi za bilo kakvo drugo preuzimanje nadležnosti u odnosu na ono što je neophodan preduslov za funkcionisanje spoljnotrgovinskog poslovanja”, navedeno je u saopštenju. Srna\nTagovi: ministarstvo poljoprivrede sumarstva i vodoprivredeministarstvo spoljne trgovine i ekonomskih odnosamirko saroviczakoni


Racija Euleksa: Uhapšen lider veterana OVK Hisni Gucati – Radio Gora\nPripadnici Euleksa noružani dugim cijevima, njih oko 50, ušli su danas oko 11 časova u prostorije veterana OVK u Prištini, prenose prištinski mediji. Kako javlja Reporteri, uhapšen je predsjednik organizacije veterana Hisni Gucati.\nNavodi se da su posle kraće rasprave i ubeđivanja policajci pod punom opremom stavili lisice na ruke Gucatiju i izveli ga iz prostorija. Očekuje se da bude odveden tokom dana u Hag.\nKako je objavio Indeksonlajn, policajci te misije ušli su u kancelarije Organizacije ratnih veterana OVK, čiji članovi su prethodnih dana nekoliko puta prijavljivali da dobijaju tajna dokumenta iz Specijalnog suda.\nKosovska policija ostala je ispred prostorija i nije reagovala, javlja Koha.\nSekretar Organizacije ratnih veterana OVK Faton Kljinaku, izjavio je da je u toku racija koju policija Euleks vrši u kancelarijama ove organizacije.\nOn je uputio optužbe protiv kosovskih institucija koje ih, kako je rekao, “primoravaju da se sami pozabave tim nitkovima”.\n“Ovo je nezakonita akcija Euleksa. Došli su u naše kancelarije i samo proveravaju. Naša država je kriva što nas je primorala da se sami nosimo sa tim idiotima”, rekao je Kljinaku i dodao da ne zna zašto se ova akcija odvija.


Vesti online / Sport / Košarka / Milojević pred Partizan: Energija i agresivna odbrana za nastavak niza\nDejan Milojević, ekipa Mege bez poraza u novoj sezoni\n- Dočekujemo Partizan koji je izuzetno kvalitetan protivnik i pored nešto slabijih igara u poslednjih nekoliko utakmica. Dodatno su se pojačali i sigurno je da nas očekuje veoma težak meč - rekao je Milojević.\n- Svakom meču prilazimo sa potrebnom dozom energije na terenu i agresivnom odbranom. Ukoliko tako bude i u subotu, imaćemo dobru šansu da dođemo do novog trijumfa i tako nastavimo sjajan niz - rekao je Milojević, koji protiv crno-belih zbog povrede ne može da računa na iskusnog Branislava Ratkovicu.\n- Partizan je veoma dobra ekipa koja će umeti da kazni ukoliko ne uspostavimo naš ritam, uz brzu igru i agresivnu odbranu. Ukoliko uspemo u tome, verujem da možemo da dođemo do trijumfa i da tako nastavimo pobednički niz, što bi nam svima puno značilo - zaključio je Ašćerić.\nUtakmica između Mege i Partizan zakazana za 17 sati u hali Pinki u Sremskoj Mitrovici.